Lataa GPS-välipisteet (WGS84, gpx) Ajo-ohje: Käänny CV-720 -tieltä Benimassotiin ja parkkeeraa auto kadulle. (Comtatin tiekartta)\nReitin pituus ja kesto: 30km/8t15min\nKävele Benimassotista CV-720 -tielle (715 m) ja käänny vasemmalle Fachecan suuntaan. Seuraa valko-kelta merkkejä. Tieltä erkanee kapea asfalttitie vasemmalle ylös (8min) (730 m). Tie on varustettu puisin tienviitoin. Lähde seuraamaan tätä tietä.\nKäänny oikealle seuraavasta risteyksestä (15min) (760 m). Tie laskeutuu Vellan lähteelle (Font Vella), jota ympäröivät kookkaat lehtipuut (20min) (740 m).\nValko-kelta merkit johtaisivat sinut lähteeltä Tollosin kaupunkiin, mutta jos et halua käydä Tollosissa, jatka tietä suoraan eteenpäin. Älä siis käänny vasemmalle. Ylitä CV-713 informaatiotaululle (23min) (750 m), johon on piirretty reitin kartta.\nJatka kapeaa asfalttitietä, kunnes se päättyy pienelle aukiolle (35min) (750 m). Älä kaarra oikealle alas juuri ennen aukiota. Kävele aukion poikki valko-kelta -merkein varustetulle polulle, joka alkaa laskeutua zig-zag -kuviona.\nPolku yhtyy kärrytiehen, jota käännytään oikealle (45min) (710 m). Kun tulet viitoille (46min), lähde vasemmalle, Castell de Castellsin suuntaan. Tie seuraa Paetin kurua.\nKun tie haarautuu (57min) (670 m), lähde oikealle alas. Ohitat talon rauniot ja joukon kulmikkaita metsäistutuksia. Tiestä erkanee oikealle alas toinen kärrytie (1t05min) (660 m), jonne käännyttyäsi näet edessä viittoja. Käänny viitoilta Castell de Castellsin suuntaan. Kärrytie muuttuu pian poluksi, joka vie Barranco Malafin pohjalle. Polku kulkee vuoroin uoman vasemalla vuoroin oikealla puolella. Rinteillä näet mielenkiintoisia kivimuodostelmia, joista osa kaareutuu teräväharjaisina.\nNoin 50 metriä ennen edessä näkyvän padon betoniseinää (2t) (525 m) polulla on pieni kivikasa, jonka kohdalta polku nousee vasemmalle rinteelle. Polku vie mantelipuiden muodostamaa kujaa pitkin kapealle, kallioisten harjanteiden välissä kulkevalle asfalttitielle (2t12min) (510 m), jota käännytään oikeaan. Etäänpänä erotat vasemmalla puolella luolia, joissa on vasta vuonna 1980 löydettyjä luolamaalauksia.\nJatka tietä pitkin puoli tuntia (2t42min) (450 m) kunnes oikealle ylärinteeseen erkanee taloa vastapäätä kapea, hieman vaikeasti erotettava polku. Polulla on edelleen valko-kelta merkki, mutta puinen viitta Espaldan lähteelle (Font de Espalda) on poistettu. Polku nousee mantelipuulehtoon (2t53min) (485 m), kiertää sen ylälaitaan ja levenee kärrytieksi.\nKun tie haarautuu (2t55min) (490 m), lähde oikealle ylös. Tien oikealla puolella on talo, jonka luona tie kaartuu talon suuntaan (2t58min) (515 m). Talon yläpuolella tie kaartuu vasempaan, ja alkaa nousta loivasti.\nTie yhtyy toiseen kärrytiehen, jota käännytään vasemmalle alas (3t02min) (550 m). Kun tulet kapealle asfalttitielle (3t10min) (530 m), käänny oikealle ylös. Tie kulkee ohi vasemmalla puolella olevan Espaldan lähteen (3t20min) (590 m). Pian lähteen jälkeen tieltä erkanee puisilla viitoilla varustettu polku alas vasemmalle (3t25min) (600 m). Lähde polkua Castell de Castellsin suuntaan. Tämä kivin pengerretty kaunis polku kiertää Alfaron alempia rinteitä.\nPolku laskeutuu Castells-joen pohjalle. Betonisen patoseinämän luona (3t50min) (485 m) polku ylittää joen uoman ja nousee kärrytielle, joka kulkee CV-720 tien vierustaa. Kärrytie kapenee poluksi, levenee jälleen kärrytieksi, ylittää jälleen joen pohjan ja tulee asfalttitielle (4t10min) (500 m). Käänny vasempaan.\nKun tulet risteykseen (4t15min) (495 m), reitti jatkuu oikealle Benimassot -viitan suuntaan.\nJos haluat poiketa Castell de Castellsissa, jatka suoraan. Kaupunkiin on kilometrin matka. Siellä on viihtyisä ravintola ja hotelli, jossa voit yöpyä, mikäli päätät jatkaa matkaa vasta seuraavana päivänä.\nLähde seuraamaan viittaa "Benimassot 10,8 km". Vältä viljelmille vievät kärrytiet, ohita oikealla puolella oleva lähde, ja haaraudu oikealle erkanevalle kärrytielle (4t32min) (515 m). Vältä ensimmäinen vasemmalle erkaneva tie, mutta mene vasemmalle, kun tie haarautuu (4t35min) (520 m).\nTie vie yli joen uoman suurehkon vesialtaan luona olevalle polulle, joka alkaa nousta vasemmalle (4t38min) (525 m). Polku ohittaa pyöreän kivirakennelman ja muuttuu kärrytieksi, joka nousee CV-720 -tielle (5t05min) (660 m). Käänny vasemmalle.\nNoin sadan metrin päässä erkanee oikealle ylös viitoilla varustettu polku. Polku ohittaa ensin nimettömän lähteen ja tulee sitten Returan lähteelle (Font de la Retura) (5t13min) (685 m).\nPian läteen jälkeen polku haarautuu (5t15min). Valitse jyrkästi oikealle ylös vievä haara. Polku nousee Pinarin harjannetta 860 metriin, josta on kiva näkymä Popin laaksoon, ennen laskeutumista Olbisin lähteelle (6t) (815 m). Lähteeltä laskeutuessasi näet Setan laakson. Kun tulet talon raunioille (6t25min) (700 m), kaarra oikealle. Polku laskeutuu vaikuttavalle luolalle (6t29min) (670 m).\nJatka luolalta polkua eteenpäin viitoille (6t33min) (690 m). Kulje kapeaa asfalttitietä suoraan Famorcan suuntaan. Älä käänny vasemmalle. Tietä reunustavat mantelilehdot.\nKun tulet Famorcaan (6t45min) (700 m), ylitä katu ja kulje leikkikentän poikki talojen väliseen betonikujaan. Jatka suoraan eteenpäin Famorcan läpi puiselle viitalle, jossa lukee "Facheca 2km" (6t48min). Matka Fachecaan kulkee mantelilehtojen halki.\nKärrytie nousee risteykseen (6t55min) (730 m), josta käännytään asfalttitietä oikeaan. Pian tie haarautuu. Jatka vasemmalle. Asfalttitieltä erkanee ruohikkoinen kärrytie oikealle (7t) (730 m). Tie muuttuu asfalttitieksi, yhtyy vedenpuhdistamon jälkeen Cami dels Figueralsiin, ja ylittää vasemmalta kärrytien. Tässä kohdin on viitta Benimassotiin (7t08min) (745 m). Pian tien vasemmalla puolella on Espirit Santin lähteen (7t11min). Haaraudu vasemmalle. Älä nouse suoraan ylös. Alikulkutie nousee reittiä koskevalle informaatiotaululle Fachecaan (7t13min).\nKäänny oikeaan ja kulje CV-720 -tietä mäen päälle. Näet vasemmalla kyltin "Cami de la Salem" (7t23min) (780 m). Salemin tien varrella on Arenan luola (Cova de l'Arena) (7t32min). Tieltä erkanee oikealle viitalla varustettu kärrytie (7t40min) (690 m), joka haarautuu (7t45min) (675 m). Valitse oikea haara. Tie muuttuu poluksi, joka ylittää puron (7t55min) (640 m), ja nousee vastakkaisella puolella betonitielle (7t58min) (665 m). Käänny oikealle ja parin minuutin kuluttua asfalttitietä vasemmalle.\nAsfalttitieltä erkanee toinen asfalttitie vasemmalle (8t05min) (690 m), ja siltä savitie oikealle (8t07min). Tie tulee CV-720-tielle (8t11min). Käänny oikealle ja palaa Benimassotin sisääntulo risteykseen (8t15min).


Aids entistä enemmän heterojen tauti USA:ssa - Ulkomaat - Uutiset - MTV.fi\nAids entistä enemmän heterojen tauti USA:ssa\nUlkomaat Julkaistu 19.09.1997 04:20\nYhdysvalloissa havaittujen uusien aids-tapausten määrä väheni viime vuonna kuudella prosentilla edellisvuoden lukuihin verrattuna. Maan terveysviranomaisten mukaan kyseessä on aids-epidemian historian ensimmäinen vuosi, jolloin uusien tapausten määrä kääntyi laskuun. Vuonna 1996 noin 56 700 amerikkalaista aikuista ja teini-ikäistä sairastui immuunikatoon eli aidsiin. Määrä on noin 4000 ihmistä vähemmän kuin vuonna 1995.\nUudet tapaukset vähenivät eniten eli 13 prosentilla valkoihoisen väestön keskuudessa. Espanjalaissyntyisten tapauksia oli viisi prosenttia vähemmän ja tummaihoisten keskuudessa aids-luvut pysyivät entisellään.\nHomo- ja biseksuaalien aids-luvut laskivat noin 15 prosentilla. Heteroseksuaaleilla tautia tavattiin sen sijaan entistä enemmän: sairastuneita miehiä oli 11 prosenttia ja naisia seitsemän prosenttia enemmän. Erityisen runsaasti lisääntyivät mustien ja espanjalaissyntyisten heteromiesten tautitapaukset.\nTerveysviranomaisten mukaan uudet monilääkehoidot viivästyttävät hiv-tartuntojen kehittymistä aidsiksi. Lääkkeiden avulla myös aids-potilaat elävät entistä kauemmin.\nViime viikolla Yhdysvaltain terveysviranomaiset kertoivat, että aids ei enää ole parhaassa työiässä olevien amerikkalaisten yleisin kuolinsyy. Tilastojen mukaan aids-kuolemat vähenivät vuonna 1996 noin neljänneksellä edellisvuoteen verrattuna.\nWalesissa äänestettiin laimeasti Muslimiryhmä varoitti matkustamasta Egyptiin


Maitohappo auttaa puhdistamaan huokoset kevyesti ja antamaan iholle ihanteellisen pinnan. Muuten, hänen kosmeettiset ominaisuudet löydettiin niin kauan sitten. Kerromme yksityiskohtaisesti, miksi sinun pitäisi kokeilla tätä ainesosaa ihme.\nOsta maitohappo voi olla puhtaassa muodossa apteekissa, ja se on myös läsnä monissa kosmetiikassa ihon puhdistukseen ja tekstuurin parantamiseen. Mutta ennen sen soveltamista suosittelemme ymmärtämään, mitä iholle on hyötyä.\nMikä on maitohapon hyöty?\nMaitohappo tehokkaasti kuoritsee ihon kiiltävän kerroksen, puhdistaa huokoset, tekee kasvot sileiksi ja puhtaiksi. Mutta on tärkeää käyttää tätä ainesosaa säännöllisesti ja oikein ja vasta sen jälkeen, kun dermatologi. Joten, mitä arvokkaita ominaisuuksia sillä on:\nPeittää ihon kiiltävän kerroksen\nVapauttaa akne ja puhdistaa huokoset\nNormalisoi sebumituotannon taso\nSuojaa äkillisiltä lämpötilanmuutoksilta, mikä tekee maitohaposta arvokas aine ihonhoidossa kesä- ja talvikaudella\nSuojaa ympäristön kielteisiltä vaikutuksilta\nUudistaa ihon pintaa\nVähentää pigmenttipaikkojen määrää\nMaitohapon soveltamista koskevat säännöt\nVaikka tämä komponentti vaikuttaa niin arvokkaalta, se hyödyttää vain sitä, jos sitä käytetään oikein. Älä unohda, että tämä on happo ja sitä voidaan käyttää vasta 30 vuoden kuluttua. Se on 30 vuoden kuluttua, epidermis-ongelmat alkavat hyvin, ennen tätä ikärajaa, tuskin kannattaa kääntyä tähän voimakkaaseen aineeseen. Muista myös tarkistaa vasta-aiheet yksityiskohtaisesti.\nKenelle maitohappo on osoitettu?\nKuten edellä mainittiin, maitohappo soveltuu tytöille 30 vuoden jälkeen. On suositeltavaa käyttää seuraavien ongelmien ratkaisemiseen:\nEnnaltaehkäisevät toimenpiteet 35 vuoden jälkeen\nEpidermis epätasainen helpotus\n35-vuotiaiden tyttöjen on otettava tämä ainesosa aseelliseen käyttöön ennaltaehkäisevästi. Maitohapon avulla voit pidentää ihon nuoruutta, tasoittaa näkyviä ryppyjä ja parantaa tugoria.\nMaitohappo: vasta-aiheet käytöstä\nEnsisilmäyksellä näyttää siltä, että maitohappo on ihmehoito, joka voi säästää monia vaivoja. Mutta yksittäisen intoleranssin tapauksessa sinulla voi olla vakavia ongelmia. Maitohappo on vasta-aiheinen, jos:\nAvaa naarmuja, ei parantuneita vammoja, haavoja\n1 Mikä on maitohapon hyöty?\n2 Maitohapon soveltamista koskevat säännöt\n3 Kenelle maitohappo on osoitettu?\n4 Maitohappo: vasta-aiheet käytöstä


Opel Astra 1.6i-16 Club 4d - Siisti Astra, huollettu ja toimiva! Porrasperä 2001 - Vaihtoauto - Nettiauto\n1.6i-16 Club 4d - Siisti Astra, huollettu ja toimiva!\nOpel Astra 1.6i-16 Club 4d - Siisti Astra, huollettu ja toimiva!\nVetokoukku, 2xrenkaat, Radio ja soitin, Lohkolämmitin, Keskuslukitus, Huoltohistoria, Vähän ajettu, Suomi-auto, Tomi Mäntylä 044 599 4187, 16 merkin edustus ja huolto osoitteessa https://www.rinta-jouppi.com . Vaihdossa meille käyvät autojen lisäksi myös kaikki muut ajoneuvot!\nNettiauto ID 9650161


Perunaseitti vahingoittaa suoraan vain perunan maanalaisia lehtivihreättömiä osia, mutta vaurioiden seuraukset näkyvät myös versojen kehityksessä. Mukuloissa tauti ilmenee levymäisinä sienen rihmastopahkoina, seittirupena, joka on ruokaperunassa lievä ulkonäköhaitta. Idätyksen aikana seitti vaurioittaa kehittyviä ituja. Istutuksen jälkeen siemenperunassa tai maassa esiintyvä taudinaiheuttaja alkaa tuhota itujen ja kehittyvien rönsyjen nuorimpia osia. Verson tyvelle voi kehittyä ruskeita versolaikkuja, versojen kasvu hidastuu tai versot kuolevat. Seitin vaivaama kasvusto on aukkoinen ja kehittyy epätasaisesti. Seitti hidastaa myös rönsyjen kasvua ja seurauksena mukulat kehittyvät tiiviiksi ryppääksi lähelle verson tyveä. Mukuloista kasvaa epämuotoisia ja ne vihertyvät auringonvalossa. Seitti vaurioittaa myös kehittyviä mukuloita, joihin muodostuu rosopintaisia vakoja tai niistä kehittyy täysin muodottomia. Rönsyjen eriasteinen vaurioituminen johtaa kehittyvien mukuloiden epätasaiseen kokojakaumaan. Keskikesällä varsien tyvillä voi kasvaa seittimäistä harmaata sienirihmastoa, joka ei varsinaisesti vioita kasvia. Loppukesällä lehtihankoihin tai versojen tyville voi kehittyä vihreitä ilmamukuloita, koska kasvin yhteyttämä tärkkelys ei pääse kulkeutumaan mukuloihin. Samalla kasvin lehdet usein käpristyvät ja muuttuvat koviksi liian tärkkelyspitoisuuden takia.\nMukuloissa tauti ilmenee levymäisinä sienen rihmastopahkoina, seittirupena. Istutuksen jälkeentaudinaiheuttaja alkaa tuhota itujen ja kehittyvien rönsyjen nuorimpia osia.\nVerson tyvelle kehittyy ruskeita versolaikkuja. Keskikesällä varsien tyvillä voi kasvaa seittimäistä harmaata sienirihmastoa. Loppukesällä lehtihankoihin tai versojen tyville kehittyy vihreitä ilmamukuloita.\nPerunaseitti leviää mukulassa kuoren pinnalla levymäisinä, helposti irtoavina, ruskeina rihmastokasoina eli seittirupena. Kosteissa oloissa pahkat aktivoituvat ja alkavat kasvattaa paksua seittimäistä sienirihmastoa, joka nopeasti leviää ja vahingoittaa nuoria versojen ja rönsyjen alkuja. Seitin rihmastopahkat voivat säilyä myös maassa muutamia vuosia ja perunan istutuksen jälkeen maassa olevat pahkat aktivoituvat aiheuttaen samanlaista vioitusta kuin siemenperunassa leviävät pahkat. Keskikesällä varsien tyville muodostuu kosteissa oloissa vaaleanharmaata tiivistä seittirihmastoa, jossa muodostuvat taudinaiheuttajan suvulliset kantaitiöt. Suvulliset itiöt eivät ilmeisesti levitä tautia, mutta voivat lisätä tautikantojen perinnöllistä muuntelua. Loppukesällä sienen rihmastopahkoja muodostuu rönsyissä juurissa ja mukuloissa. Mukuloiden mukana tauti leviää uusille kasvupaikoille ja maahan jäävät rihmastopahkat ylläpitävät tautia. Perunaseitti tekee tuhojaan erityisesti oloissa, jotka stressaavat perunan kehitystä. Viileä alkukesä ja perunan hidas taimettuminen lisäävät merkittävästi tautia. Samoin kesän kuivuus- ja hellejaksot, jotka heikentävät perunan kasvua. Satomukuloihin tulee runsaasti seittirupea, jos nosto viivästyy varsiston tuleentumisen tai pakkotuleennuttamisen jälkeen.\nTauti heikentää ensisijaisesti mukulasadon ulkoista laatua ja verottaa ankarasti ruokaperunaksi kelpaavan sadon määrää, vaikka se ei alentaisi merkittävästi sadon kokonaismäärää. Seitin vaikutuksesta myös tärkkelyssato alenee. Rikkakasvit voivat päästä vallalle aukkoisissa kasvustoissa. Seittitartunnan on osoitettu altistavan kasvit myös tyvimätävaurioille.\nSatomukuloiden kokojakauma on hyvin epätasainen, osa mukuloista vihertyy ja kehittyy epämuotoisiksi\nPerunaseitin esiintymiselle ei ole asetettu yksiselitteisiä kynnysarvoja. Sekä ruoka- että siemenperunassa rajat taudin esiintymiselle ovat varsin väljät. Siemenperunan peittaus on perusteltua, jos siemenperunassa näkyy seittirupea. MTT:n kokemusten mukaan 3  5 seittipahkaa siemenmukulassa pystyy aiheuttamaan paljon erilaisia laatuvikoja peittaamattomalla siemenellä tuotetussa sadossa.\nSiementartuntaa voi torjua tehokkaasti kemiallisilla peittausaineilla. Torjuntaan on rekisteröity useita valmisteita, jotka antavat hyvän suojan. Peittausaineet eivät tehoa maasta leviävään seittiin. Siemenperunan peittaukseen on käytössä joukko erilaisia menetelmiä. Torjuntateho on hyvä, jos valmiste saadaan levitetyksi mahdollisimman tasaisesti koko mukulan pinnalle.\nHelsingin yliopisto, Perunaseittihankkeen keskeiset johtopäätelmät


Kittilässä ei lähdetty pikapotkuja antamaan - Kuntalehti\nKittilässä ei lähdetty pikapotkuja antamaan\nKittilässä tehty valtuustoaloite vs. kunnanjohtajan erottamiseksi koeajan loppusuoralla ei ottanut tuulta purjeisiinsa perjantain kunnanhallituksess.a (Kuva: Ville Miettinen)\n27.4.2018 klo 13:03\nVs. kunnanjohtaja Sanna Ylinammalle koeajan loppusuoralla potkuja vaatinut valtuustoaloite ei ottanut tuulta purjeisiinsa Kittilän kunnanhallituksessa. Äänin 6–2 kunnanhallitus päätti perjantaina, ettei aloite johda enempiin toimenpiteisiin.\nOikeudenmukainen Kittilä-ryhmän kuusi valtuutettua ja kokoomuksen ainoa kunnanvaltuutettu olivat 23.4. pidetyssä valtuuston kokouksessa tehnet aloitteen, jossa vaadittiin Ylinamman virkasuhteen päättämistä koeajan puitteissa viimeistään 30. huhtikuuta mennessä.\n-Emme voineet tehdä laitonta päätöstä. Tässä olisi pitänyt järjestää kuntalain edellyttämä vs. kunnanjohtajan kuuleminen koeajan sisällä, eikä se olisi ollut mitenkään mahdollista tällä aikataululla. Jos olisimme toisenlaisen päätöksen tehneet, niin meillä olisi ollut uudet mäkelät käsissä, kunnanhallituksen puheenjohtaja Pekka Rajala kommentoi asiaa Kuntalehdelle kokouksen jälkeen.\nRajalan kunnanhallitukselle muotoilemassa päätösehdotuksessa todetaan, etteivät OMK ja Kokoomus ole esittäneet aloitteessaan riittävällä tavalla perusteluja tyytymättömyydelleen. Vs. kunnanjohtaja Sanna Ylinamman viranhoidossa ei ole ilmennyt myöskään mitään sellaista, minkä vuoksi pitäisi ryhtyä toimiin hänen virkasuhteensa päättämiseksi.\nSanna Ylinamman mielipidekirjoitus: Kittilässä päästäisiin keskustelemalla parempiin tuloksiin\nKittilä Oikeudenmukainen Kittilä Pekka Rajala Sanna Ylinampa


Lumoava leiripäivä - Kapua\nTiistaina sukellettiin sekä Karakolin historiaan että Muzdak Bulakiin joenmutkaan. Satumaista suorastaan!\nViimeisen kaupunkipäivän aamu alkoi moskeijavierailulla. Kiinalaistyyppinen moskeija rakennettiin 1910, kun kiinalaiset muslimit olivat paenneet Kiinasta Kirgisiaan ja asettuneet Karakoliin. Karakolin lähellä on kokonainen kylä, Irdyk, jossa puhutaan edelleen kiinaa.\nToinen kaunis kohteemme oli puinen ortodoksikirkko, joka oli rakennettu 1870 maanjäristuksen jälkeen. Kuten moskeijakin, tämäkin rakennettiin ensin ilman nauloja. Neuvostoaikana rakennus toimi myös ateistien kouluna mutta jatkoi kirkkona 1960.\nKiertelimme keskustan kaupoissa ja teimme viime hetken täydennyksiä: muovipusseja, herkkuja, hanskoja, säärystimiä… Ihastelimme myös paikallisen museon näyttelyä, erityisesti Ella Maillartin kuvia matkoiltaan Kirgisiassa. Lounaan jälkeen ajoimme kahdella minibussilla lasten leirille vierailulle. Kynnyksen tukema Raventsvo-järjestö järjestää kymmenen päivän mittaisia leirejä 15 erityistarpeiselle lapselle kuusi kertaa kesässä. Tämä on toinen leirikesä.\nNeljä jurttatelttaa oli pystytetty idyllisesti vehreiden kukkuloiden juurelle. Parin minuutin kävelyn päässä oli puhtaan veden lähde, mehiläistila ja täydellinen joentörmä uimiseen.\nMeille esiteltiin leirin puitteet ja tekijät, ja saimme kuulla ihastuttavia lasten musiikkiesityksiä. Meille tarjottiin kirgiisiruokia sekä kumissia eli hapatettua tammanmaitoa. Tätäkin kansallisjuomaaa maistoimme urheasti ja tarvittaessa lisättiin kyytiin lähitilan hunajaa. Jaoimme myös tuliaiset Suomesta.\nLeiriohjelma on niin pidettyä, että tulijoita olisi enemmänkin. Nämä lapset ovat reippaita ja valloittavia. Toivottavasti he muistavat leirin opit ja pitävät positiivista meteliä itsestään ja tarpeistaan. Heillä on paljon annettavaa!\nLeiriläiset näyttivät meille uimapaikkansa. Kuuma bussimatka oli vielä muistissa, joten sen suuremmin harkitsematta hyppäsin myös veteen lasten kanssa. He todella olivat oikeassa: ei ole mitään parempaa kuin olla vuoripuron virran vietävänä kuumana kesäpäivänä. Hyvin nopeasti houkutus voitti ja lauma muita kapuajia seurasi ripotellen perässä. Osa meistä sai sai myös ratsastaa hevosella ja seurata karjapaimenen töitä.\nPäivä oli monelle pakahduttava, ensin kuumuudesta ja sitten ihastuksesta. Oli ihanaa piipahtaa luonnossa ja jatkamme innoissamme huomenna vaelluksen alkupisteeseen.\n2 ajatusta aiheesta “Lumoava leiripäivä”\nOlen lukenut matkan merkintöjä useaan otteeseen, mielenkiintoista – ja kuvat kertovat paljon. Teillä on varmasti hieno matka ja ihania kokemuksia monella tapaa. Onnea ja terveyttä kaikille eteenpäin. Vuoret odottavat valloittajia.\n9.8.2017 klo 22:20\nElätte juuri ikimuistoisia aikoja ja jätätte joka kolkassa jälkiä, jotka seuraavat kohtaamianne ihmisiä myös heidän koko ikänsä. Pysykää terveinä!\nToivoo Minnan isosisko Kaija.


Myydään Rivitalo 3 huonetta - Kaarina Littoinen Muurikinkatu 6 b - Etuovi.com 7702959\nEtusivu > Kaarina > Littoinen > Kohde 7702959\n3h+k+kph+s+vh, 79,5 m², 177 000 €\nRivitalo, Kaarina, Littoinen, Muurikinkatu 6 b\nPuh: 044-989 0316\nLittoisista, rauhalliselta asuinalueelta vapautumassa siistikuntoinen rivitalokolmio. Asunnon pintoja on päivitetty ja mm. kylpyhuone on remontoitu upeasti. Iso, aurinkoinen takapiha, jossa söötti punainen leikkimökki odottaa leikkijöitä. Asuntoa on myös mahdollista laajentaa yläkertaan.Eteisessä iso peililiukuovikaapisto ja toisen makuuhuoneen yhteydessä vaatehuone. Sisääntulon yhteydessä oma ulkovarasto. Asuntoon kuuluu autokatospaikka ja pihalla hyvin tilaa myös vierailijoiden autoille.Täältä on hyvät bussi- ja liikenneyhteydet ja esimerkiksi päiväkoti sijaitsee ihan vieressä kadun vastakkaisella puolella. Uusi bussilinja 2B ja 2C Turun kauppatorille kulkee Vanhaa Littoistentietä pitkin (Kohmon kautta).Tervetuloa tutustumaan!YHTEYDENOTOT JA ESITTELYT:Jaana EkeroddeMyyntineuvottelijapuh. 044 989 0316jaana.ekerodde@huoneistoketju.fiwww.asuntoketju.fiHumalistonkatu 820100 TurkuHaluatko ilmaisen arvion asunnostasi ja edullisen välityspalkkiotarjouksen?www.asuntoketju.fi tai soita 044 989 0316\nMuurikinkatu 6 b, Littoinen, Kaarina\n79,5 m², 177 000 €\nMuurikinkatu 6 B, 20540 Turku\n3h + k + kph + s + vh\n(Myyntihinta 174 486,66 € + Velkaosuus 2 513,34 €)\n174 486,66 € Velkaosuus:\n2 513,34 €\n2 226,42 € / m²\n(Hoitovastike 198,75 € / kk + Rahoitusvastike 65,19 € / kk)\nAutopaikka 6EUR/kk, vesi ja jätevesi 40,86EUR/kk (tasauslaskutus 31.12. huoneistokohtaisen kulutuksen mukaan), sähkö huoneistokohtaisen kulutuksen mukaan suoraan sä\nAsuntoon kuuluu autokatospaikka. Sähkön kulutus nykyisillä asukailla noin 10000 kWh. (noin 1.000,00EUR/vuosi)\nsuorasähkö, huoneistokohtainen mittaus, koneellinen ilmanvaihto\nRakennusmateriaali: puu/tiiliPintamateriaali: Lattiat parkettia eteisessä, olohuoneessa ja makuuhuoneissa. Keittiön lattia laminaattia. Märkätilat ja wc laattaa. Seinät pääosin maalattu, osa tapetoitu.\nSiistit valkoiset (maalatut) kaapistot, reilusti tilaa. Lattiaan vaihdettu uusi laminaatti v. 2014. Jääkaappipakastin, liesi ja liesituuletin, astianpesukone.\nTyylikäs, remontoitu, tummasävyinen kylpyhuone, jossa lattialämmitys. Suihku, suihkuseinä, peili, allas ja allaslaatikosto. Kodinhoitotilassa lämminvesivaraaja (v.2014) ja pesukoneliitäntä. Erillinen wc.\nEteisessä liukuovikaapisto, toisessa makuuhuoneessa kaapit ja toisen yhteydessä vaatehuone. Sisääntulon yhteydessä oma kylmä ulkovarasto.\nAsunto Oy Littoisten Koivurinne\nJouko Oikemus Jouko Oikemus\n2011 pihanpuoleisten ikkunat ja pihaovet, A ja B talojen aitojen kunnostus, 2012 ilmastointilaitteiden huolto, kattojen pesu, ilmastoinnin puhdistus, 2014 huoneistojen lämminvesivaraajien uusinta, päätypeltien ja otsalautojen uusinta, as B5 pesuhuoneen ikkunan vaihto, as C10 osakkaan purkaman kantavan seinän ennallistaminen sähkötöineen, 2015 autosähköpistokkeen uusinta.\n2016 alapohjien kuntotarkastus (800EUR), runkoviemärien puhdistus (2500EUR), leikkialueen kunnostus, 2017 pihojen kallistukset.\n11 530,0 m²\n12 katospaikkaa Näkymät:\nHei! Haluaisin lisätietoja kohteesta: Muurikinkatu 6 b, Littoinen, Kaarina (http://www.etuovi.com/kohde/7702959).\nFI:7702959, AI:601051, CT:2016-08-16T16:02:59.964+03:00, MT:2016-11-27T00:33:35.851+02:00, PT:2016-08-16T16:02:59.944+03:00, OI:265, DISI:351, CIC:TA23716


Harvinaisia ammatteja: vedonlyönti - Pohjolantyo.fi\nVedonlyönti ammattina tai lisätulojen lähteenä\nVedonlyönnin harjoittaminen ammattimaisesti lisätulon lähteenä on mahdollista, mutta varsinaisena ammattina sen voi nähdä kuin kilpaurheilun, jossa vain pieni prosentti pystyy pärjäämään ja sillä elättämään itsensä. Pelikohteisiin panostaminen on kuin osakkeisiin sijoittamista, sillä erotuksella, että häviön riski on läsnä joka valinnassa. Työnä vedonlyöminen vaatii itsekuria, jatkuvaa opiskelua ja vahvaa luonnetta, sillä tappiollisilta jaksoilta ei voi välttyä. Etuna on vapaus valita omat työaikansa, sekä lajit tai kohteet, jotka kiinnostavat itseä eniten. Veikkaaminen on myös helppoa, sillä vedonlyöntitoimistoja on maailmalla satoja, joiden palveluihin pääsee käsiksi netin kautta. EU-alueella lisäksi voitot ovat verovapaita, joten tämäkin houkuttelee viihdepelaajia kokeilemaan onneaan.\nPelikassan hallinta haltuun\nPelikassan suuruudella on vähemmän merkitystä pelaamisen ollessa satunnaista ja jos tuloja on muista lähteistä, Jos taas vedonlyönti on ainoa tulonlähde, kassan hallinta on tärkeimpiä tekijöitä, joka edesauttaa voitollista pelaamista. Minimoimalla riskin hävitä kaikki rahansa, voi jatkaa saman suuruisella panostuksella pitkään ja häviöt eivät myöskään rasita psyykkisesti. Menestyvä ammattimaisesti pelaava pitää pään kylmänä vetoja tehdessään. Suositeltavana sääntönä kannattaa maksimissaan panostaa 2% pelikassasta yksittäiseen peliin, mutta mitä vaikeammin ennustettava laji tai kohteet ovat, panokset voi pudottaa jopa 0.1% kassasta. Myös viihdepelaaja hyötyy noudattaessaan yksinkertaista budjettia, jossa joka kuukaudelle asetetaan raja sekä häviöiden, että voittojen suhteen. Näin harrastuksesta voi nauttia pidempään.\nLyödessään vetoa ja suuria riskejä ottaessaan on vaarana jäädä koukkuun jännityksen tunteeseen, joka ohjaa omia päätöksiä. Tätä voi lievittää hakemalla jännitystä muualta. Pelikohteita listaavat sivut tarjoavat lähes kaikki kasinopelejä ohessa, joista voi nauttia otteluiden lopputuloksia odotellessa. Nettikasinoita on huikea määrä, esimerkkinä suosittu suomikasino247.com, joten valinnanvaraa riittää. Osaavan ja maltillisen vedonlyöjän on myös mahdollista rahoittaa harrastustaan ainakin osittain hyödyntämällä erilaisia bonuksia, kuten talletusbonuksia ja automaattien ilmaiskierroksia.\nVinkkejä aloittelevalle vedonlyöjälle\nMuista, että pelaaminen ammattimaisesti ei sovi kaikille. Riippuu paljon luonteesta, miten suuret pelikassan vaihtelut vaikuttavat omaan henkiseen jaksamiseen. Matemaattisia kykyjä kannattaa terästää opiskelemalla tilastomatematiikan perusteita ja tutustumalla voitollisten vedonlyöjien tekemiin taulukkoihin, oppaisiin tai blogeihin, joissa käsitellään vedonlyöntiä analyyttisella tasolla. Näin saa hyvän yleiskuvan siitä miltä veikkaajan arki todellisuudessa näyttää. Alkutaipaleella kannattaa myös surutta hyödyntää muiden vinkkejä ja ottaa mallia kokeneempien vedoista, ennen kuin lähtee itse analysoimaan ottelukohteita syvemmin.


LAKI-SUOMI-LAKI - Lainsäädäntösanaston ABC - Linnunmaa Lex\nLAKI-SUOMI-LAKI – Lainsäädäntösanaston ABC\nLakiasioihin keskittyvissä kirjoituksissa ja puheissa vilahtelevat tiheästi tietyt käsitteet ja termit, joiden merkitykset saattavat joskus mennä sekaisin tai jäädä hämäriksi. Tässä kirjoituksessa käydään läpi joitakin keskeisiä lainsäädäntöön liittyviä peruskäsitteitä ja valotetaan hieman niiden asemaa oikeudellisessa järjestelmässämme.\nLaki on aina säädös, mutta säädös ei ole aina laki\nSäädös on yleisnimitys, jolla tarkoitetaan monenlaisia kirjoitettuja lakeja ja asetuksia. Kansallisia, eli suomalaisia, säädöksiä ovat esimerkiksi lait ja asetukset. EU-tason säädöksiä puolestaan ovat muun muassa EU:n asetukset ja direktiivit. Näiden lisäksi Suomi on sitoutunut moniin valtioiden välisiin kansainvälisiin sopimuksiin, jotka ovat myös meillä vaikuttavaa lainsäädäntöä. Esimerkiksi Euroopan ihmisoikeussopimusta käytetään Suomessakin oikeudellisessa ratkaisutoiminnassa.\nKotimaisia säädöksiä on erilaisia ja eritasoisia\nLait muodostavat kansallisen säädöshierarkiamme ylimmän tason. Laki tarkoittaa eduskunnan hyväksymää säädöstä, eli eduskuntalakia. Lait on yleensä helppo tunnistaa siitä, että niiden nimessä esiintyy sana laki. Joissakin tapauksissa sana laki on kuitenkin korvattu sanalla kaari. Esimerkiksi maakaari (540/1995) on nimestään huolimatta aivan vastaava laki kuin vaikkapa ympäristönsuojelulaki (527/2014).\nKansallisessa säädöshierarkiassa lakeja seuraavat asetukset. Asetus on säädös, jonka voi antaa tasavallan presidentti, valtioneuvosto tai ministeriö. Asetuksen antaminen perustuu aina valtuutukseen, joka voi pohjautua perustuslakiin tai jonkin lain nimenomaiseen säännökseen. Esimerkiksi maankäyttö- ja rakennuslain (132/1999) 206 §:ssä todetaan, että tarkempia säännöksiä tämän lain täytäntöönpanosta annetaan asetuksella. Tämän valtuutussäännöksen nojalla on annettu maankäyttö- ja rakennusasetus (895/1999). Asetuksen antaja näkyy usein myös sen nimestä, esimerkiksi valtioneuvoston asetus energiakatselmuksista (20/2015) tai ympäristöministeriön asetus rakennuksen energiatodistuksesta (1048/2017).\nPäätökset ja määräykset täsmentävät lakia tai asetusta\nLakien ja asetusten lisäksi esimerkiksi ministeriöt voivat antaa jostakin asiasta päätöksiä, jotka yleensä täsmentävät yleispiirteisempää lakia. Päätösvaltaa voidaan luovuttaa myös viranomaisille. Tällöin laissa on erikseen maininta, että tästä asiasta voidaan antaa tai annetaan erillinen päätös. Tätä kutsutaan valtuutussäännökseksi, eli säännöksellä annetaan ”alemmalle tasolle” valtuutus säätää jostakin asiasta. Esimerkiksi Verohallinto antaa vuosittain tarkemmat määräykset verovapaiden matkakustannusten korvausten perusteista. Varsinaisessa tuloverolaissa ei asiasta säädetä, vaan valtuutus on näin annettu Verohallinnolle.\nEU-sääntely velvoittaa yhtä lailla kuin kotimainenkin\nEU:n asetukset ja direktiivit julkaistaan Euroopan unionin virallisen lehden (EUVL) L-sarjassa (lainsäädäntö) ja numeroidaan. Vuoden 2015 alusta lukien numeroinnissa on noudatettu tapaa, jossa alueen (EU) jälkeen mainitaan säädöksen antamisvuosi ja siitä vinoviivalla erotettuna säädöksen juokseva numero*. Esimerkiksi Euroopan parlamentin ja neuvoston asetus (EU) 2017/852, annettu 17 päivänä toukokuuta 2017, elohopeasta ja asetuksen (EY) N:o 1102/2008 kumoamisesta. EU-säädösten nimet ovat usein hyvin pitkiä ja monimutkaisia, ja Lexin lakikirjastoissa niistä käytetäänkin otsikkotasolla selkeyden vuoksi lyhyempiä ja sisältöä kuvaavia ”lempinimiä”. Äsken mainittu asetus esimerkiksi on elohopea-asetus (EU). Lakikirjastoista EU-asetukset on helppo tunnistaa niiden nimen perässä olevasta (EU)-merkinnästä.\nAsetukset tulevat voimaan kaikissa Euroopan unionin jäsenmaissa heti kun ne on julkaistu EU:n virallisessa lehdessä tai säädettynä voimaantulopäivänä. Asetukset ovat Suomessa voimassa sellaisenaan ja niitä voidaan soveltaa tuomioistuimissamme. EU-lainsäädäntö kumoaa kaikki sen kanssa ristiriidassa olevat kansalliset säädökset. Lisäksi EU:n perussopimukset kieltävät asetusten kanssa ristiriidassa olevien lakien säätämisen.\nAsetuksista poiketen direktiivit on pantava erikseen toimeen kansallisesti. Direktiivit eivät suoraan muuta Suomen lainsäädäntöä, vaan antavat lainsäätäjälle toimintaohjeita. Lainsäätäjän (eli eduskunnan) velvollisuus on toteuttaa direktiivin sisältö Suomen lainsäädännössä, mutta toteuttamiskeinot ovat vapaasti valittavissa. Joskus Suomen lainsäädäntö täyttää direktiivin vaatimukset jo valmiiksi, eikä mitään lainsäädäntötoimia tarvita.\nPäätökset sitovat vain niitä tahoja, joille ne on osoitettu. Päätös voi koskea esimerkiksi yksittäistä EU-maata tai yritystä. Päätöksiä sovelletaan sellaisenaan.\n*EU-säädösten numerointi on kuvattu tässä kirjoituksessa hieman yksinkertaistaen. Ennen vuotta 2015 annettujen säädösten numeroinnissa noudatettiin erilaista tapaa. Lisäksi joillakin EU-säädöksillä saattaa olla kaksi numeroa. Muitakin poikkeuksia numeroinnissa esiintyy.\nSäädöksen rakenne – mitä kaikkea suomalaiseen säädökseen mahtuu?\nLait ja asetukset julkaistaan Suomen säädöskokoelmassa ja numeroidaan. Numerointi koostuu säädöksen numerosta ja siitä vinoviivalla erotetusta vuosiluvusta. Esimerkiksi kemikaalilaki (599/2013) on annettu vuonna 2013, ja se on ollut kyseisen vuoden 599. säädöskokoelmassa julkaistu säädös. Joka vuosi säädöskokoelmassa julkaistaan arviolta 1 200–1 800 erilaista säädöstä.\nKaikkien kansallisten säädösten rakenne noudattaa samaa kaavaa, johon kuuluu säädöksen nimi, johtolause, yksi tai useampi pykälä sekä voimaantulosäännös. Johtolauseessa mainitaan säädöksen antanut toimielin ja säätämismuoto. (Linnunmaa Lexin lakikirjastojen säädöksistä on jätetty pois sekä johtolause että pykälien jälkeen oleva päiväys ja allekirjoitukset.)\nPykälillä on tietty vakiintunut järjestys. Säädöksen alkupuolella ovat yleensä tarkoitusta, soveltamisalaa ja määritelmiä koskevat säännökset. Niitä seuraavat säädöksen aineelliset eli sisällölliset säännökset.\nVoimaantulosäännös kertoo, milloin kyseinen säädös tulee voimaan ja milloin sitä aletaan soveltamaan. Säädös voi siis olla voimassa ilman että sitä vielä sovelletaan. Tätä kutsutaan siirtymäsäännökseksi – lakia aletaan käytännössä soveltamaan esimerkiksi vasta vuoden päästä, mutta se on jo julkaistu ja on teknisesti voimassa. Siirtymäsäännös ei välttämättä koske koko säädöstä, vaan säädöstä voidaan esimerkiksi soveltaa heti vain tietyin osin, ja määrätyn ajan päästä toiselta osin.\nSäädöksen tärkein osa ovat pykälät. Pykälät numeroidaan arabialaisin numeroin, esimerkiksi 3 §. Yleensä pykälät otsikoidaan, mutta varsinkaan lyhyissä säädöksissä niin ei aina tehdä. Pykälät voidaan jakaa momentteihin, eli käytännössä tekstikappaleisiin. Momentteja ei yleensä numeroida, ja ne voidaan edelleen jakaa kohtiin ja kohdat alakohtiin. Kohdan tunnistaa siitä, että sitä edeltää johdantokappale, joka päättyy kaksoispisteeseen. Kohdat myös numeroidaan, ja kohtien alakohdat merkitään pienaakkosin.\nEsimerkki yksittäisen pykälän rakenteesta: pykälä jaetaan momentteihin, jotka voidaan vielä jakaa kohtiin. Kohdilla voi joskus lisäksi olla omia alakohtiaan, jotka merkitään pienaakkosin, esim. ”4 kohdan a alakohta”.\nSäännös on käsite, joka menee helposti sekaisin säädöksen kanssa. Säännös tarkoittaa tekstistä ilmenevää yksittäistä käskyä, kieltoa tai lupaa. Säädöksessä on siten useita säännöksiä. Yhdessä pykälässäkin voi olla useita säännöksiä, samoin jopa yhdessä lauseessa. Joskus taas säännös ilmenee useasta eri lainkohdasta, jotka saattavat sisältyä eri lakeihinkin.\nLisäksi yksittäinen säädös voidaan vielä jaotella lukuihin tai osiin, joiden alle pykälät kuuluvat. Näiden voidaan sanoa olevan eräänlaisia ”väliotsikoita” säädöksen rakenteen selkeyttämiseksi. Luvut numeroidaan arabialaisin numeroin ja osat roomalaisin numeroin.\nEsimerkki osakeyhtiölain rakenteesta: laki on jaettu osiin, joiden alle sijoittuvat luvut. Vasta lukujen alla ovat varsinaiset lakipykälät.\nEU-säädökset ovat rakenteeltaan kotimaisia monimutkaisempia\nEU-säädösten rakenne on hieman monimutkaisempi kuin kansallisten säädösten. Säädöksen nimen jälkeen tulee johdanto-osa, joka sisältää tyypillisesti viittauksia muihin säädöksiin ja valmisteluasiakirjoihin sekä kertoo säädöksen oikeusperustan. Lexin lakikirjastoihin näitä johdanto-osioita ei ole sisällytetty, mutta niiden sisältämiä tietoja tuodaan usein esille säädöksiin liittyvissä asiantuntijakommenteissa. Johdanto-osan jälkeen seuraavat artiklat, jotka vastaavat kansallisten säädösten pykäliä.\nLaajoissa säädöksissä artiklat voidaan ryhmitellä osiin, osastoihin, lukuihin ja jaksoihin. Yksittäinen artikla voidaan edelleen jakaa kohtiin, alakohtiin, luetelmakohtiin ja virkkeisiin. Artiklan kohdat vastaavat kansallisten säädösten momentteja, mutta ne voivat olla joko numeroituja tai numeroimattomia. Alakohdat voivat sisältää alakohtia, joissa käytetään useita erilaisia merkintätapoja. Alakohtien alakohdat voidaan merkitä joko arabialaisin numeroin, pienin kirjaimin tai pienin roomalaisin numeroin. Joskus käytetään myös luetelmakohtia, joita edeltää ranskalainen viiva.\nEsimerkki varsin polveilevasta EU-säädöksestä, jolla muutetaan toista säädöstä. Onneksi Lexin asiantuntijat suomentavat tämänkin lakimuutoksen sinulle!\nAsetusten viimeinen artikla sisältää voimaantulo- ja mahdolliset siirtymäsäännökset, minkä jälkeen tulee vielä vakiovirke, missä todetaan asetuksen olevan kaikilta osiltaan velvoittava ja jäsenvaltioissa sellaisenaan sovellettava.\nDirektiiveissä on voimaantulo- ja siirtymäsäännösten jälkeen vielä erillinen osoitusartikla, jossa mainitaan, kenelle direktiivi on osoitettu (tyypillisesti kaikille jäsenvaltioille).\nLinnunmaa Lexin lakiseurantapalvelut tekevät lainsäädännön seurannasta vaivattomampaa. Kätevän verkkopalvelun avulla otat yritystäsi koskevat lainsäädännön vaatimukset huomioon helposti, ennakoiden ja aikaa säästäen. Linnunmaa Lexistä löydät myös työkalut omien merkintöjen ja tehtävien tekemiseen sekä viestintään ja vastuunjakoon. Käytössäsi ovat lisäksi osaavat asiantuntijamme ja tekninen tuki chatissa.


Tietosuojaseloste - KTM Resort Batam - Sekupang - Indonesia\nTätä tietosuojaselostetta sovelletaan sivustoon ktm-resort-batam-id.book.direct, jonka omistaa ja jota hallinnoi KTM Resort Batam. Tietosuojaselosteessa kerrotaan, miten BookingSuite kerää ja käyttää käyttäjien sivustolla ktm-resort-batam-id.book.direct antamia henkilötietoja. Selosteessa kerrotaan myös, mitä omien henkilötietojen käsittelyyn liittyviä valintoja käyttäjä voi tehdä ja miten hän voi tarkastella ja päivittää mainittuja tietoja. Selosteeseen saatetaan aika ajoin tehdä muutoksia, joten tällä sivulla kannattaa vierailla säännöllisesti.\nKyllä. Käytämme kolmansien palveluntarjoajien, kuten Booking.comin, palveluita analyyttisiin tarkoituksiin. Käytettyihin analyyttisiin seurantatekniikoihin kuuluvat muun muassa evästeet, jäljitteet, tunnisteet ja komentosarjat. Booking.com voi käyttää evästeitä myös omiin tarkoituksiinsa http://www.booking.com/content/privacy.html esitetyn mukaisesti. Tällä tavalla kerättyjä tietoja käytetään majoituspaikan KTM Resort Batam markkinoinnin automaatiojärjestelmissä sekä asiakassuhteiden ja liiketoimintatietojen hallintajärjestelmissä. Tekniikoita käytetään trendien analysointiin, sivuston hallinnointiin, sivuston käyttäjien liikkeiden jäljittämiseen ja koko käyttäjäkuntaa koskevien demografisten tietojen keräämiseen. Kolmannet osapuolet voivat toimittaa meille mainittujen tekniikoiden käyttöön liittyviä yksittäisiä sekä koostettuja raportteja. Käyttämämme palveluntarjoajat ovat sitoutuneet ottamaan käyttöön vastuullista liiketoimintaa ja tiedonhallintaa koskevia käytäntöjä ja standardeja.\nKäyttäjällä on oikeus nähdä hänestä tallennetut henkilötiedot. Käyttäjä voi pyytää otteen henkilötiedoistaan sähköpostitse osoitteesta reservation@ktmresort.com. Sähköpostiviestin aihekenttään tulee kirjoittaa ”Henkilötietoja koskeva pyyntö”.\nBookingSuitelle ilmoitettavien henkilötietojen on oltava täsmälliset ja päivitetyt. Mikäli tiedot ovat virheelliset tai vanhentuneet tai ne eivät ole enää oleellisia keräystarkoitukseensa nähden, käyttäjä voi ilmoittaa asiasta sähköpostitse osoitteeseen reservation@ktmresort.com, niin tiedot voidaan toiveen mukaan päivittää tai poistaa. Käyttäjän pyyntöihin vastataan 30 päivän kuluessa. On kuitenkin huomattava, että BookingSuiten on säilytettävä joitakin tietoja lain edellyttämiin ja hallinnollisiin tarkoituksiin, kuten tietojen säilyttämistä tai petollisen toiminnan havaitsemista varten.\nKTM Resort Batam hallinnoi verkkosivustolta ja evästeiden avulla kerättyjen henkilötietojen käsittelyä. KTM Resort Batam, osoite: JL. Kolonel Soegiono Tanjung Pinggir. Yksityisyyttä, henkilötietoja, evästeitä ja henkilötietojen käsittelya koskevia ehdotuksia, pyyntöjä ja kommentteja voi lähettää sähköpostitse osoitteeseen reservation@ktmresort.com.


Philipsiltä parranajotottumukset muuttava OneBlade - Republic of Communications\nPhilipsiltä parranajotottumukset muuttava OneBlade\nti, loka 10, 2017 13:19 CET\nUusi tekniikka mahdollistaa ajon, trimmauksen ja muotoilun samalla terällä.\nSuomalaisten miesten tyyli ja tavat ovat muuttunet perinpohjaisesti viime vuosina. Enää 41 prosenttia ajaa leuan sileäksi, eli jonkinlaista partaa harrastaa jopa 59 prosenttia. Suosituin partamalli on sänki. Suomalainen mies tarvitsee keskimäärin 2,5 työkalua pitämään kuontalonsa kunnossa, mikä voikin olla ajanvievää puuhaa. Nyt Philips julkistaa aivan uudenlaisen tavan ajaa parran: OneBlade:n, joka trimmaa, muotoilee ja ajaa kaiken pituiset parrat samalla terällä.\nPhilipsin teettämän kyselyn pohjalta käy ilmi, että 59 prosenttia suomalaisista miehistä antaa parran kasvaa. Suosituimmat tyylit miesten keskuudessa olivat (luvut pyöristetyt):\n1. Sänki (21 %)\n2. Lyhyt kokoparta (11 %)\n3. Viikset ja pukinparta (8 %)\n4. Viikset (8 %)\n5. Pitkä kokoparta (4 %)\n6. Pukinparta (3 %)\n7. Joku muu (5 %)\n(Lähde: Philips / SnabbaSvar; 2016)\nSama kysely osoittaa myös, että 18–35-vuotiaat miehet vaihtelevat partatyyliään vähintään kerran kuussa. Suurin osa yli kolmekymppisistä on löytänyt parrakkaan tyylinsä ja pysynyt sille uskollisena.\n– Miesten tyyli ja ulkonäkö on todellakin muuttunut viime vuosina. Siitä on tullut enemmän elämäntapa kuin pelkkä partamuoti. Tänään on täysin sallittua saapua palaveriin kahden päivän sängellä varustettuna, mikä ennen oli täysin mahdoton ajatus. Mutta jostain syystä parranajovälineet eivät ole seuranneet tyylikirjon kehitystä. Kunnes nyt! Olemme kovin ylpeitä tästä vallankumouksellisesta hybridituotteesta jonka Philips on luonut nykyaikaisen, partaa muokkailevan miehen tarpeisiin, sanoo Erika Krieg, Marketing Manager OneBlade, Philips Nordicilta.\nUusi tekniikka suo lukuisia käyttötarkoituksia, ilman haavaumia tai punotusta\nPhilips OneBladen ainutlaatuisuus on keskittynyt itse terään. OneBlade -tekniikka koostuu nopeasti liikkuvasta, tuplasuojatusta ajoyksiköstä, joka liikkuu 200 kertaa sekunnissa antaen tehokkaan ja mukavan ajon myös pidemmille parroille.\nOneBlade ajaa kerralla kaikki, sängestä pitkään kokopartaan, ja liikkuu joka suuntaan, sekä myötä- että vastakarvaan. Terä seuraa kasvojen muotoa, mikä tekee parranajosta mukavaa ja tehokasta joka alueella.\nPäivittäinen parranhuolto vie monilta turhan paljon aikaa. OneBlade -terällä helpotat aamurutiinit. Parranajo käy nopeasti ja vaivattomasti kun käytät vain yhtä työkalua, eikä vaahtoa tarvitse lainkaan!\nKaksi mallia: OneBlade ja OneBlade Pro\nOneBlade tulee kahtena mallina: OneBlade ja OneBlade Pro. OneBlade on hitusen yksinkertaisempi malli, kun taas miehelle, joka arvostaa vankkaa muotoilua, akunkestoa ja lukuisia pituusasetuksia, on olemassa premiummalli OneBlade Pro.\nMolemmat ovat vedenkestäviä ja helppoja puhdistaa, ja toimivat sekä kuivassa että kosteassa.\nOneBlade on saatavilla K-Citymarketeista, Gigantista ja Clas Ohlsonilta, sekä Philipsin omasta verkkokaupasta. OneBlade Pro löytyy Philips elektroniikkapuolen jälleenmyyjiltä sekä Philipsin omasta verkkokaupasta. OneBlade svh alkaen 34,90 € ja OneBlade Pro svh alkaen 79,90 €.\nTutkimusyhtiö SnabbaSvar teki Philipsille kyselyn pohjoismaisten miesten suhteesta partaan. 1 000 suomalaista 18–70-vuotiasta miestä koko maasta vastasi kyselyyn marras-joulukuussa 2016. Aineisto on saatavilla.\nRoyal Philips (NYSE: PHG, AEX: PHIA) on johtava terveys- ja hoiva-alan korkeateknologiaa ja palveluja tuottava yhtiö. Keskitymme parantamaan ihmisten terveyttä ja mahdollistamaan parempia tuloksia koko hoivaketjuun, terveellisistä elämäntavoista ja ennaltaehkäisystä diagnoosiin, toimenpiteisiin ja kotihoitoon. Philipsin korkealaatuinen tekniikka ja kliininen tietotaito sekä kuluttajatuntemus mahdollistavat intergroitujen kokonaisratkaisujen toimituksen. Philips on johtava kuvadiagnostiikan, potilasvalvonnan, e-terveyden, tietoteknologian sekä henkilökohtaisen terveyden ja kotihoidon alalla. Philipsin pääkonttori sijaitsee Hollannissa. Yhtiöllä on n. 71 000 työntekijää yli sadassa maassa, ja myynti terveysteknologian alalla 2016 ylsi 17,4 miljardiin euroa. Uutisia Philipsistä löydät osoitteessa: HYPERLINK "http://www.philips.se/press"www.philips.se/press.


Kunnan sote-virkamiehelle sovitellaan uutta roolia paperittomien paluuseen ohjauksessa – Forssan Lehti\nKunnan sote-virkamiehelle sovitellaan uutta roolia paperittomien paluuseen ohjauksessa\n24.5.2017 00:00 Päivitetty 15.8.2018 12:01\nPaperittomien ohjaus vapaaehtoisen paluun järjestelmään esimerkiksi terveysasemalla käynnin yhteydessä askarruttaa terveydenhuollon ammattilaisia. Heidän käsityksensä ohjauksesta eroaa esimerkiksi Maahanmuuttoviraston käsityksestä.\nSosiaali- ja terveysministeriö lähetti alkuvuodesta kunnille suositukset, miten laittomasti maassa oleskelevien kiireellinen sosiaali- ja terveydenhuolto tulisi järjestää.\nOhjeissa todetaan, että ”kuntien on aina selvitettävä henkilön oleskeluoikeus Maahanmuuton tilannekeskuksesta sekä ohjattava laittomasti maassa oleskeleva vapaaehtoisen paluun järjestelmään”.\nYlitarkastaja Mari Helenius Maahanmuuttoviraston vastaanottoyksiköstä pitää hyvänä, että virkamies ottaisi paluumahdollisuuden esille ja kysyisi, mikä asiakkaan tilanne on ja haluaisiko tämä lähteä kotimaahansa. Jos asiakas on halukas palaamaan vapaaehtoisesti, virkamies voisi auttaa paluutuen hakemisessa.\n-Palvelu on vapaaehtoinen, eikä ketään voi ilmiantaa, pakottaa tai lähettää, voi vain kertoa mahdollisuudesta. Jos asiakas sanoo, ettei hän halua, se siitä.\nKansainvälisten asioiden päällikkö Sari Koivuniemi ammattijärjestö Tehystä sanoo järjestönsä näkemyksenä, että terveydenhuollon ammattihenkilöstön ei tarvitse ottaa kantaa maassa olon perusteeseen, vaan sen tehtävä on hoitaa ihmisiä.\nHän ei kuitenkaan näe estettä, etteikö esimerkiksi ilmoitustaululla voisi olla tietoa vapaaehtoisesta paluusta.\n-Mutta maassaolon perusteen selvittäminen ei saa olla ensisijainen tehtävä.\nKuntaliitto suosittelee, että kunnat ohjaisivat laittomasti maassa oleskelevia kääntymään maahanmuuttoviranomaisten puoleen vapaaehtoisen paluun järjestämiseksi. Se esimerkiksi neuvoo kuntia hankkimaan Maahanmuuttovirastosta esitteitä aiheesta.\nMinisteriö teki suositukset maahanmuuton ministeriryhmän joulukuussa tekemän linjauksen pohjalta. Myös kunnat ovat toivoneet tarkempia ohjeita, koska laittomasti Suomeen jääneet, kielteisen ratkaisun saaneet turvapaikanhakijat ovat Suomessa verrattain uusi ilmiö.\nKun kielteinen ratkaisu saa lainvoiman, osa jää maahan. Heillä on lain mukaan oikeus kiireelliseen sairaanhoitoon ja kiireellisiin sosiaalihuollon palveluihin. Osa isoista kaupungeista myös tarjoaa kiireetöntä sairaanhoitoa raskaana oleville ja alle 18-vuotiaille paperittomille. Toistaiseksi asiakkaita on ollut hyvin vähän.


Ohjeet opiskelijalle - Samiedu\nOlemme koonneet tälle sivulle opiskeluusi liittyviä ohjeita. Mikäli et löydä sivuiltamme vastauksia mieltäsi askarruttaviin kysymyksiin, älä epäröi ottaa yhteyttä. Opiskelusi ajan apunasi ovat HOKS-ohjaajasi, opinto-ohjaajat, opintosihteerit sekä koko Samiedun henkilökunta.\nAmmatillinen perustutkinto lyhyesti Avaa Sulje\nAmmatillisia tutkintoja ovat ammatilliset perustutkinnot, ammattitutkinnot ja erikoisammattitutkinnot. Tutkinnot koostuvat tutkinnon osista. Tavoitteenasi voi olla suorittaa koko tutkinto tai yksittäinen tutkinnon osa. Tutkinnon ja tutkinnon osan laajuutta mitataan osaamispisteellä, josta käytetään lyhennettä osp.\nKaikki ammatilliset perustutkinnot ovat laajuudeltaan 180 osp. Ammatillisessa perustutkinnossa opiskellaan alan perustehtäviä ja syvennetään osaamista suorittamalla tietyn osaamisalan opintoja ja/tai valinnaisia tutkinnon osia. Lopulliseen opiskeluaikaasi vaikuttavat aikaisemmat opintosi ja sinulla jo oleva työkokemus.\nAmmatillinen tutkinto sisältää 145 osp ammatillisia opintoja. Jokaisessa tutkinnossa on pakollisia sekä valinnaisia tutkinnon osia. Pakollisten opintojen määrä vaihtelee tutkintokohtaisesti. Ammatillisten opintojen valinnaisissa tutkinnon osissa voit halutessasi opiskella tutkinnon osan toisesta ammatillisesta tutkinnosta, yhteisiä tutkinnon osia, lukio-opintoja tai korkeakouluopintoja.\nYhteiset tutkinnon osat, YTO, antavat yleissivistävän pohjan jatko-opintoihin sekä ammatillisten opintojen tueksi. Vieraat kielet, matematiikka, yrittäjyys ja muut ammattitaitoa täydentävät opinnot tuovat opiskeluun vaihtelua ja syventävät ammatillisia opintoja. Jokaisessa ammatillisessa perustutkinnossa YTO-opintojen laajuus on 35 osp. Näistä on pakollisia 26 osp ja valinnaisia 9 osp.\nOpiskelijan työviikko on 25-40 tuntia. Se sisältää lähiopetusta ja -ohjausta, verkko-opintoja, työpaikalla järjestettävää koulutusta ja itsenäistä opiskelua. Voit valita omia urasuunnitelmiasi tai harrastuksiasi tukevia opintoja myös toisten ammatillisten tutkintojen tutkinnon osista, lukioista tai muista vastaavia opintoja tarjoavista oppilaitoksista, esim. avoimesta ammattikorkeakoulusta. Voit valita joko yksittäisiä kursseja tai kokonaisia tutkinnon osia.\nOman tutkintosi sisältöön ja tavoitteisiin voit perehtyä tarkemmin ePerusteet-palvelussa.\nAmmatti- ja erikoisammattitutkinto lyhyesti Avaa Sulje\nAmmattitutkinto (120 tai 150 osp) on tarkoitettu pääasiassa heille, jotka ovat jo suorittaneet perustutkinnon tai muun tutkinnon tai ovat kartuttaneet osaamista työelämässä. Ammattitutkinto antaa perustutkintoa syvällisempää tai kohdistetumpaa osaamista alalta.\nErikoisammattitutkinto (160 tai 180 osp) on tarkoitettu pääasiassa heille, joilla on jo alan koulutus, ammattitaitoa ja vankka työkokemus alalta. Erikoisammattitutkinto antaa perus- ja ammattitutkintoa syvällisempää tai monialaisempaa osaamista.\nAmmatti- ja erikoisammattitutkinnoissa opiskellaan ammatillisia pakollisia ja valinnaisia tutkinnon osia kunkin tutkinnon perusteiden mukaisesti. Ammatti- ja erikoisammattitutkinnoissa ei opiskella yhteisiä tutkinnon osia.\nOpiskeluvalmiuksia tukevat opinnot Avaa Sulje\nOpiskeluvalmiuksia tukevien opintojen tarkoituksena on, että opiskelija hankkii omiin tarpeisiinsa perustuvaa osaamista, joka antaa hänelle edellytykset osallistua tutkintokoulutukseen ja osoittaa osaamisensa.\nSamiedussa opiskelijat voivat opiskella OPVA-opintoja neljässä eri opintokokonaisuudessa:\nopiskelu- ja työelämätaidot\ndigi- ja matemaattiset taidot\ntyöelämän ammatillinen suomi\nenglannin kielen taidot\nOpiskeluvalmiuksia tukevat opinnot suunnitellaan aina yksilöllisesti opiskelijan tarpeiden mukaisesti ja ne kirjataan HOKSiin.\nOpintojen henkilökohtaistaminen Avaa Sulje\nKukaan meistä ei ole samanlainen\nMeillä jokainen opiskelija kulkee kohti omia tavoitteitaan pitkin yksilöllistä reittiään, joka koostuu omista valinnoistasi. Voit liittää tutkintoosi mm. tutkinnon osia toisista ammatillisista tutkinnoista, jätkoväyläopintoja ammattikorkeakoulusta tai lukio-opintoja. Voit opiskella paikan päällä, verkossa, työelämässä, pajoissa tai simulaattoreissa. Voit painottaa opinnoissasi esimerkiksi kansainvälisyyttä, kilpaurheilua tai yrittäjyyttä.\nKun tulet opiskelemaan, heti opintojen alussa sinulle laaditaan henkilökohtainen osaamisen kehittämissuunnitelma, eli tuttavallisemmin HOKS. Siinä huomioidaan aiempi osaamisesi, jonka olet hankkinut opiskelemalla, työssä tai harrastuksissa. HOKSiin kirjataan sinun henkilökohtainen suunnitelmasi opintojen suorittamisesta, urasta ja jatko-opinnoista sekä mahdollinen erityisen tuen tarve. Tämän jälkeen lähdet etenemään opinnoissasi suunnitelman mukaisesti. Opintojesi ajan sinulla on oma HOKS-ohjaaja ja HOKSia päivitetään säännöllisesti.\nVoit opiskella monella eri tapaa, voit mm.\nyhdistellä opintoja eri tutkinnoista\nopiskella lukio-opintoja aina ylioppilaaksi asti\nopiskella opintoja ammattikorkeakoulusta\nsuorittaa opintoja ulkomailla\nMeillä sinun ei tarvitse opiskella asioita, jotka jo osaat, vaan voit keskittyä hankkimaan itsellesi uutta osaamista. Sinulla on oikeus saada tunnistetuksi ja tunnustetuksi tutkinnon perusteissa määriteltyjä tavoitteita ja vaatimuksia vastaavat aikaisemmin kotimaassa tai ulkomailla suorittamasi opinnot tai muulla tavoin hankkimasi osaaminen. Voit tällä korvata tutkinnon pakollisia, valinnaisia tai vapaasti valittavia opintoja. Osaamisen tunnistamista on haettava jo ennen opintojakson alkua.\nosaamisen tunnistaminen tarkoittaa kaiken aiemmin hankkimasi osaamisen selvittämistä ja tunnistamista. Se tehdään toimittamiesi tutkintotodistusten, työtodistusten tai muiden todistusten ja selvitysten, kuten osaamiskartoitusten tai haastatteluiden perusteella.\nosaamisen tunnustaminen edellyttää, että osaamisesi vastaa suoritettavan tutkinnon perusteissa määriteltyjen tutkinnon osien ammattitaitovaatimuksia tai yhteisten tutkinnon osien osaamistavoitteita.\nTarvittaessa sinut ohjataan osoittamaan osaamisesi näytössä.\nTyöpaikalla järjestettävä koulutus Avaa Sulje\nTyöpaikalla järjestettävä koulutus on tärkeä osa ammatillista koulutusta. Voit hankkia osaamista työelämässä joko oppisopimuksella tai koulutussopimuksella tai vaikka molemmilla tavoilla. Se suunnitellaan aina osana henkilökohtaistamista sinun tavoitteesi, tarpeesi ja valmiutesi huomioon ottaen.\nSamiedu ja työnantaja solmivat sopimuksen\nOpiskelija ei ole työsuhteessa eikä saa palkkaa tai muuta vastiketta\nKoulutussopimus voidaan sopia tutkinnon osasta tai pienemmästä kokonaisuudesta kerrallaan\nOpiskelija, työnantaja ja Samiedu solmivat sopimuksen\nOpiskelija tekee työtä työ- tai virkasuhteen ehdoilla ja saa työstä palkkaa\nOppisopimus voidaan tehdä myös yrittäjälle, jolloin puhutaan yrittäjän oppisopimuksesta\nOppisopimuksella voit suorittaa koko tutkinnon, tutkinnon osia tai pienempiä kokonaisuuksia\nTyöpaikalla järjestettävän koulutuksen ja näyttöjen osalta myös työnantajasi osallistuu koulutuksen suunnitteluun ja henkilökohtaisen osaamisen kehittämissuunnitelmasi laatimiseen, hyväksymiseen ja päivittämiseen. Työpaikalla sinua ohjaavat työpaikan nimeämät, vastuulliset, Samiedun perehdyttämät työpaikkaohjaajat. Koulutuksen aikana saat ohjausta ja palautetta osaamisesi kehittymisestä myös opettajaltasi tai muulta Samiedun edustajalta.\nJos työnantaja tarjoaa opiskelijalle ilmaisen aterian, ruokailukorvausta ei makseta\nOpiskelija voi ruokailla Samiedun ruokaloissa kuten muinakin koulupäivinä\nJos opiskelija ruokailee Samiedun sopimusruokaloissa, hän saa Samiedulta työpaikkapäiviä vastaavan määrän ruokalippuja. Ruokaillessa ruokalippu jätetään ruokailupaikkaan ja lippuun tulee merkitä päiväys ja allekirjoitus. Poikkeuksena ovat liiketoiminnan opiskelijat, jotka nimellään kuittaavat ruokailunsa ruokalaan toimitettuun nimilistaan.\nAteria, joka ruokaillaan muualla kuin oppilaitoksessa, on oltava ruokailupaikan edullisin vaihtoehto, esim. kevytlounas.\nOpettaja voi sopia ruokailun samalla hinnalla myös muussa ruokailupaikassa, elleivät em. tavat ole mahdollisia\nMikäli ruokailua ei voida kohtuudella ollenkaan järjestää, opiskelijalle maksetaan eväsrahaa 3 euroa/työpäivä kuukausittain tai harjoittelujakson päätyttyä.\nOppisopimusjaksoilla oleva opiskelija maksaa ruokailunsa itse.\nKoulutussopimusjaksolta voit saada Kelan koulumatkatukea, mikäli se kestää vähintään 18 kalenteripäivää kuukaudessa. Oppisopimuskoulutuksen aikana haet opintososiaalisena etuutena koululta matkakorvausta niiltä päiviltä, kun tulet kotoa koululle HOKS:n mukaiseen koulupäivään. Oikeuden opintososiaalisiin etuuksiin näet oppisopimuksesi liitteenä olevasta päätöksestä.\nOhjaus ja tuki opintojen aikana Avaa Sulje\nOpiskelijapalveluidemme ammattilaiset tarjoavat sinulle ohjausta ja neuvontaa kohtaamissasi kysymyksissä ja elämäntilanteissa. Meille on tärkeää, että pystyt sitoutumaan opintoihisi, suorittamaan tutkinnon ja valmistumaan ammattiin.\nOpinto-ohjaajamme tukevat henkilökohtaista ja ammatillista kasvuasi oman alasi ammattilaiseksi, opintotavoitteidesi saavuttamista, opintojesi suorittamista määräajassa sekä sijoittumistasi työelämään tai jatko-opintoihin. He auttavat sinua opintosuunnitelman teossa yhdessä HOKS-ohjaajasi kanssa. Voit kääntyä heidän puoleensa myös opintoihin liittyvissä ongelmissa.\nPuh. 044 550 6590\nOposi kun opiskelet tai olet kiinnostunut jostain seuraavista aloista:\nMielenterveys ja päihdetyön ammatti- ja erikoisammattitutkinto\npuh. 044 550 6615\nSosiaali- ja terveysalan perustutkinto, perustason ensihoito\nTieto- ja viestintäalan ammattitutkinto\nPuh. 044 550 6364\nPuh. 050 574 3093\nOposi kun opiskelet tai olet kiinnostunut jostakin seuraavista verkko-opinnoista:\nMatkailupalvelujen ammattitutkinto verkossa\nMajoitus- ja ravitsemisalan esimiestyön erikoisammattitutkinto verkossa\nPuh. 044 550 6275\nOpintosihteerimme löydät opintotoimistosta, joka sijaitsee Pohjolankadun kampuksien pääaulassa. Opintosihteereiltä saat apua, kun tarvitset vaikkapa opiskelutodistuksen tai hakulomakkeita opintotukea ja koulumatkatukea varten tai kun muuten vaan tarvitset neuvontaa opiskeluun liittyvissä kysymyksissä.\nOpintotoimisto on avoinna:\nOpintotoimiston tavoitat puh. 015 550 6000 tai sähköpostilla opintotoimisto@samiedu.fi.\nPuh. 044 550 6312\nPuh. 044 550 6503\nPuh. 044 550 6502\npuh. 044 550 6213\nPuh. 044 417 2128\nPuh. 044 417 4231\nPuh. 044 550 6390\nErityinen tuki Avaa Sulje\nVoit saada erityistä tukea, jos tarvitset oppimisvaikeuksien, vamman, sairauden tai muun syyn vuoksi pitkäaikaista tai säännöllistä oppimisen ja opiskelun tukea. Erityisen tuen tarpeesta keskustellaan aina ensin sinun ja tarvittaessa huoltasi kanssa. Tämän jälkeen sinulle suunnitellaan yksilöllisesti tarvittavat tukitoimet ja ne kirjataan henkilökohtaiseen osaamisen kehittämissuunitelmaasi eli HOKSiin.\nHOKS-ohjaajasi huolehtii tarvitsemiesi tukitoimenpiteiden järjestämisestä yhteistyössä opettajien, opiskelijapalveluiden ja erityisopettajien kanssa.\nOpiskelijan sähköiset työympäristöt ja työvälineet Avaa Sulje\nTullessasi opiskelemaan saat käyttäjätunnukset, joiden avulla pääset kirjautumaan opiskelujärjestelmiimme ja tietokoneille. Tärkeimmät järjestelmät ovat Wilma, Moodle Pinja sekä Office365. Mikäli unohdat käyttäjätunnuksen tai salasanan, voit uusia sen opintotoimistossa tai sähköpostitse opintotoimisto@samiedu.fi.\nPääset kirjautumaan Wilmaan osoitteessa https://samiedu.inschool.fi/. Wilmasta löydät henkilökohtaisen osaamisen kehittämissuunnitelmasi eli HOKSin, opintosuoritusmerkintäsi ja lukujärjestyksesi. Wilmassa pääset myös valitsemaan vapaavalintaisia opintoja ja merkitsemään poissaolosi. Wilma toimii myös tärkeimpänä tiedottamisen kanavana Samiedun ja opiskelijoiden sekä heidän huoltajiensa välillä. Seuraathan siis Wilmaa ahkerasti. Mikäli olet alaikäinen, myös huoltajasi saa oman Wilma-tunnuksensa.\nMoodle Pinja on Samiedun verkko-oppimisympäristö. Pääset kirjautumaan Moodle Pinjaan osoitteessa https://moodle.samiedu.fi/. Pinjasta löydät ohjeita verkko-opiskeluun, verkko-opintojen aineistot ja oppimistehtävät.\nMikäli sinulla on ongelmia Moodle Pinjaan kirjautumisessa, laita sähköpostia osoitteeseen tietohallinto@samiedu.fi.\no365 on pilvipalvelu, jossa säilytät ja josta jaat kätevästi opiskeluusi liittyviä aineistoja. Sen myötä sinulla on opiskelun ajaksi mahdollisuus ladata maksutta kotikoneille ja muille omille laitteillesi Microsoft Officen työkalut, mm. Word, Excel, Powerpoint ja Thinglink. Saat myös maksuttoman sähköpostiosoitteen, jota sinun tulee käyttää kaikissa opiskeluun liittyvissä viesteissä. Sähköpostiosoite on muotoa etunimi.sukunimi@samiedu365.fi. Sähköpostiisi pääset osoitteessa outlook.com/samiedu365.fi.\nOpiskelijatietokoneita on käytössä eri puolilla Samiedua. Samiedun tiloissa on käytössäsi langaton verkkoyhteys myös omille laitteille (Samiedu-vierailijaverkko). Koneelle kirjaudut samoilla tunnuksilla kuin muihinkin järjestelmiin.\nPuh. 044 550 6286\nOpiskelijan tunnukset Avaa Sulje\nOpiskelijan kirjautuminen Wilmaan, Samiedun verkkoon ja Moodle Pinjaan\nTunnukset luodaan Samiedussa pääsääntöisesti alla kuvatulla tavalla, joitain poikkeuksia on esim. kaksi samannimistä opiskelijaa. Mikäli sinulla on ongelmia tunnuksien kanssa, ole yhteydessä tietohallintoon tietohallinto@samiedu.fi\nOpiskelijoiden kirjautuminen Wilmaan\nJos et tiedä opiskelijanumeroasi, opettajasi näkee sen Wilmasta.\nEnsimmäisellä kerralla kirjautuessasi toimi näin:\nMene verkkosivuillemme www.samiedu.fi, valitse navigaatiosta -> Oikaise täältä -> Wilma\n(huom. ensimmäisellä kerralla et voi kirjautua Wilma-sovelluksen kautta, vain työaseman kautta)\nEnsimmäisellä kerralla kirjautuessasi järjestelmä vaatii sinua muuttamaan salasanan.\nTallenna uusi salasanasi niin, että löydät sen jatkossakin.\nJos olet muuttanut salasanasi jo aiemmin ja unohtanut sen, ota yhteyttä opintosihteereihin, opintotoimisto@samiedu.fi, heiltä saat uuden salasanan.\nOpiskelijoiden kirjautuminen Samiedun verkkoon\nSamiedun verkkoon voit kirjautua vain kampuksillamme.\nSalasana on suositeltavaa vaihtaa. Tallenna uusi salasanasi niin, että löydät sen jatkossakin.\nMikäli kirjautuminen ei onnistu, ota yhteys tietohallintoon tietohallinto@samiedu.fi\nOpiskelijoiden kirjautuminen Moodle Pinjaan\nSalasana on suositeltavaa vaihtaa.\nMuista tallentaa uusi salasanasi niin, että löydät sen jatkossakin.\nMoodle Pinjaan pääset kirjautumaan verkkosivuillamme www.samiedu.fi, valitse navigaatiosta -> Oikaise täältä -> Moodle Pinja\nMikäli sinulla on ongelmia Moodle Pinjaan kirjautumisessa, ota yhteys tietohallintoon tietohallinto@samiedu.fi\nOpintosuoritukset ja arviointi Avaa Sulje\nOpintosuorituksesi merkitään opintorekisteriin. Pääset seuraamaan opintojesi edistymistä Wilmassa kohdassa opinnot/suoritukset. Ammatillinen osaaminen arvioidaan näytöissä. Osaamista arvioidaan perustutkinnoissa asteikolla kiitettävä (5), hyvä (4), hyvä (3), tyydyttävä (2) ja tyydyttävä (1). Ammatti- ja erikoisammattitutkinnoissa käytetään hyväksytty/hylätty-arviointia. YTO-opinnoista saat numeerisen arvioinnin opintorekisteriin.\nTutkintotodistus sisältää arvioinnit kaikista opinnoistasi. Tuleva valmistumispäiväsi on yksilöllinen, se on viikko (7 vrk) viimeisestä arviointimerkinnästä. Valmistuneita juhlitaan joka kuukauden lopussa (pois lukien heinäkuu).\nVarmista HOKS-ohjaajaltasi, että kaikki vaadittavat tutkinnon osat on hyväksytysti suoritettu, tutkintoon vaadittavat suoritukset on hyväksytty ja rekisteröity\nMaksa mahdolliset laskusi ja palauta lainaamasi työkalut\nSaat valmistumispäivänäsi, joka on 7 vrk viimeisestä arvioinnistasi, sähköpostilla viestin ja vastauslinkin päättökyselyyn vastaamisesta. Meille on tärkeää kuulla kokemuksistasi, vastaathan siksi kyselyyn.\nKun olet vastannut kyselyyn, kirjaudu Wilmaan nettiselaimen kautta (todistusta ei voi tilata mobiilisovelluksella), tarkista yhteystietosi sekä tilaa todistus kohdasta Lomakkeet -> Todistuksen tilaaminen.\nKerro kuinka onnistuimme. Valtakunnallinen ARVO-Amispalaute on tarkoitettu kaikille ammatillisessa koulutuksessa tutkintoa tai tutkinnon osia opiskeleville opiskelijoille. Palautetta kysytään sinulta kaksi kertaa opintojesi aikana: kerran opintojen alkuvaiheessa ja toisen kerran opintojen lähestyessä loppua. Saat linkin palautekyselyyn henkilökohtaiseen sähköpostiisi ja voit vastata sähköisesti. Vastaathan kyselyyn, sillä palautteesi on meille arvokasta!\nJatko-opintokelpoisuus Avaa Sulje\nKaikki perus-, ammatti- ja erikoisammattitutkinnot antavat sinulle kelpoisuuden hakea korkeakoulututkintoihin johtaviin opintoihin. Ammatillisen tutkinnon suorittaminen oikeuttaa hakemaan jatko-opintoihin mihin tahansa ammattikorkeakouluun tai yliopistoon. Jatko-opinnoista ja niihin hakeutumisesta saat lisätietoa opinto-ohjaajiltamme. Voit lukea lisätietoja myös Opintopolusta ja oppilaitosten omilta nettisivuilta.\nKansainvälisyys opinnoissa Avaa Sulje\nOta kansainvälisyys osaksi opintojasi\nKansainvälisyyspolulla kehität valmiuksiasi toimia kansainvälisissä toimintaympäristöissä kotimaassa tai ulkomailla sekä hakeutua jatko-opintoihin. Voit tehdä opintojaksoja ulkomailla. Lisäksi tarjoamme kieli- ja kulttuurivalmennusta ennen ulkomaan opintojaksoille lähtemistä, Erasmus+-apurahan sekä tuen opintojakson aikana. Vaihtojaksolta saat Europass-dokumentin, jolla on suuri merkitys työn tai jatko-opintopaikan haussa.\nVaihtokohteita on kaikkiaan 14 maassa Euroopassa, Venäjällä ja Kiinassa. Opintojakso kestää 1-6 kuukautta ja ne toteutetaan paikallisessa työpaikassa oman alan töitä tehden.\nOpintojen aikana voit osallistua myös kansainväliseen toimintaan ohjaamalla Samieduun tulevia ulkomaalaisia opiskelijoita ja erilaisten kehittämisprojektien kautta.\nOpiskelijakunta ja tutortoiminta Avaa Sulje\nOpiskelija, haluatko vaikuttaa?\nTule mukaan opiskelijakuntatoimintaan ja anna ääni opiskelijoille. Opiskelijakunnan kautta voit osallistua Samiedun toimintaan ja sen kehittämiseen ja vaikuttaa mm. viihtyvyyteen, turvallisuuteen ja opetuksen laatuun.\nDigi-, KV-, taitaja-, liikunta- vai tapahtumatutori… Tutortoiminta on kaikkea muuta paitsi tylsää! Tutorina autat ja tuet aloittavia opiskelijoita pääsemään mukaan opiskelijayhteisöön ja sopeutumaan uuteen oppilaitokseen.\nPuh. 044 550 6233\nSiirtyminen toiseen tutkintoon, opintojen keskeyttäminen ja opinnoista eroaminen Avaa Sulje\nVäliaikainen opintojen keskeytys\nOpiskelujen keskeyttäminen väliaikaisesti voi tulla ajankohtaiseksi esimerkiksi asevelvollisuuden, siviilipalveluksen tai naisten vapaaehtoisen asepalveluksen ajaksi. Sinun tulee hakea sitä myös sairausvakuutuslain mukaisen sairauspäivärahajakson tai äitiys-, isyys- tai vanhempainrahajakson ajaksi.\nVoit hakea oikeutta keskeyttää opintosi määräajaksi. Väliaikainen keskeytys on mahdollista tehdä enintään 12 kk ajaksi. Ole keskeytyksestä yhteydessä HOKS-ohjaajaasi tai opinto-ohjaajaasi. Haet oikeutta väliaikaiseen keskeytykseen täyttämällä yhdessä opinto-ohjaajan kanssa Opiskelijan anomus väliaikaisesta keskeytyksestä -lomakkeen. Saat sähköpostitse hallintopäätöksen keskeytyksen hyväksymisestä tai hylkäämisestä. Huolehdi itse, että olet määräaikaan mennessä yhteydessä Samieduun HOKS-ohjaajaasi tai opinto-ohjaajaasi opintojen jatkamiseksi.\nMikäli olet muusta syystä poissa opinnoistasi, HOKS-ohjaajasi merkitsee poissaolojaksot HOKSiin muuttamalla läsnäoloprosenttia. Sovi kaikista poissaoloista aina HOKS-ohjaajasi kanssa.\nSiirtyminen toiseen tutkintoon\nKun haluat vaihtaa opiskeltavaa alaa, keskustele asiasta oman HOKS-ohjaajasi kanssa. Hän ottaa yhteyttä uuden tutkinnon opinto-ohjaajaan. Opinto-ohjaaja vie asiaa eteenpäin. Siirtymiseen toiseen tutkintoon liittyy lopulta eroaminen alkuperäisestä tutkinnosta.\nOle yhteydessä opinto-ohjaajan täyttääksesi eroilmoitus ja saadaksesi jatko-ohjausta. Erotessasi opinnoista, saat todistuksen suoritetuista tutkinnon osista kotiosoitteeseesi tai muulla sovitulla tavalla. Ero astuu voimaan siitä päivästä, kun ilmoitus saapuu Samiedulle.\nOpintojen keskeyttäminen ja eroaminen vaikuttavat saamiisi opintososiaalisiin etuuksiin. Samiedu ilmoittaa opintojesi rahoittajalle opintojesi päättymisestä. Myös opintojen laiminlyönti vaikuttaa läsnäoloprosenttiin, josta menee tieto rahoittajalle (KELA, TE-toimisto tms.).\nOpiskelijan oikeudet ja velvollisuudet Avaa Sulje\nLaki Ammatillisesta koulutuksesta (531/2017) määrittelee opiskelijan oikeuksiin ja velvollisuuksiin liittyviä asioita.\nOpiskelijan tulee osallistua henkilökohtaisen osaamisen kehittämissuunnitelman mukaisesti opetukseen sekänäyttöihin ja muuhun osaamisen osoittamiseen, jollei hänen poissaololleen ole perusteltua syytä. Työvoimakoulutuksessa sovelletaan lisäksi, mitä julkisesta työvoima- ja yrityspalvelusta annetun lain 5 luvun 4 §:n 2 momentissa säädetään opiskelijan osallistumisesta opetukseen ja opintojen etenemisestä.\nOpiskelijalla on oikeus väliaikaisesti keskeyttää opiskeluoikeutensa siksi ajaksi, kun hän on suorittamassa asevelvollisuuslain (1438/2007), siviilipalveluslain (1446/2007) tai naisten vapaaehtoisesta asepalveluksesta annetun lain (194/1995) mukaista palvelusta taikka saa sairausvakuutuslain (1224/2004) mukaista sairauspäivärahaa taikka äitiys-, isyys- tai vanhempainrahaa. Lisäksi opiskeluoikeus voidaan opiskelijan pyynnöstä väliaikaisesti keskeyttää muusta perustellusta syystä.\nPäätoimisessa perustutkintokoulutuksessa ja valmentavassa koulutuksessa opiskelijalla on oikeus maksuttomaan ateriaan sellaisina päivinä, joina opiskelijan henkilökohtainen osaamisen kehittämissuunnitelma edellyttää opiskelijan läsnäoloa koulutuksen järjestäjän osoittamassa koulutuspaikassa.\nTämä ei sovelleta oppisopimuskoulutuksessa, työvoimakoulutuksessa eikä henkilöstökoulutuksessa olevaan opiskelijaan. Opintojen päätoimisuuteen sovelletaan, mitä opintotukilain (65/1994) 5 a §:ssä säädetään päätoimisista opinnoista.\nOhjeet ja säännöt Avaa Sulje\nSamiedun kurinpidollinen suunnitelma\nErityinen tuki Samiedussa


Kvantit ovat jo arjessamme – Haluatko ymmärtää niiden toimintaa? Kuvittele itsesi mäkiselle pyöräretkelle | Tiedeblogi | Tiede | yle.fi\npyöräilijä polkee mäkistä tietä Kuva: Unsplash / David Marcu Yle Tiede\nJulkaistu 13.07.2018 - 07:56 . Päivitetty 13.07.2018 - 07:56\n“Jos luulet ymmärtäväsi kvanttimekaniikkaa, et ymmärrä kvanttimekaniikkaa,” lausui nobelisti Richard Feynman. Mutta yritetään kuitenkin, sillä kvantit ovat jo arjessamme! Esimerkiksi tuikitavallinen muistitikku toimii kvanttien voimalla. Sen toimintaa voi ymmärtää, jos kuvittelee itsensä mäkiselle pyöräretkelle, kirjoittaa teollisuusmatemaatikko Samuli Siltanen blogissaan.\nLehtien tiedesivut pursuavat huikeita ennusteita tulevaisuuden kvanttitietokoneen kyvystä toimittaa kaikki mahdolliset laskutoimitukset yhtä aikaa. Silloin tiukimmatkin salaukset murtuvat, ja koneet ryhtyvät tekemään taiteenkin puolestamme.\nTäytyyhän siis kvanttien olla niin korkealentoista tieteenfilosofiaa, ettei niillä ole merkitystä arkipäivän pyrkimyksillemme? Vaan ei! Usko pois: kvantit ovat jo keskellämme. Esimerkiksi muistitikku toimii kvanttien voimalla, hyödyntäen pienoismaailman outoa ilmiötä nimeltä tunneloituminen.\nMistä tunneloitumisessa on kysymys? Siinä hiukkanen pujahtaa läpitunkemattoman esteen läpi salavihkaisesti hetkellä, joka määräytyy satunnaisesti. Ihmisen kokoiseen maailmaan siirrettynä ilmiötä voisi ajatella mäkisenä pyöräretkenä, johon liittyy sekä vahinko että onnenpotku.\nKuvittele pyöräileväsi lavatansseista mökille valoisana kesäyönä. Matkaa ei ole paljon jäljellä, enää pieni mäki ja sitten isompi ylitettävänä, ja siellä mökki jo odottaa. Mutta ensimmäisen mäen harjalla pyöräsi ketju katkeaa! Pahuksen pahus, tämä tietää taluttamista.\nEnsimmäisen mäen harjalla pyörästäsi katkeaa ketjut. Pahuksen pahus! mäkinen tie auringonnousussa Kuva: Unsplash / Matt Howard Yle Tiede\nPäätät ottaa pienestä alamäestä kaiken irti. Suunnitelmasi on istua sitkeästi satulassa niin pitkälle kuin vauhtia riittää. Laskettelet pikkumäen alas hihat lepattaen, ja suurempaa mäkeä ylös noustessasi fillarin kulku hiipuu. Mitä tapahtuu seuraavaksi?\n(a) Nouset vanhan vauhdin voimalla ylämäkeen täsmälleen pienemmän mäen korkeudelle.\n(b) Vauhti riittää melko ylös, mutta kuitenkin matalammalle kuin pieni mäki.\n(c) Huristelet satulassa istuen, mitään tekemättä, ison mäen toiselle puolelle.\nOikea vastaus on (b). Pienen mäen tarjoama potentiaalienergia muuttuu alamäessä liike-energiaksi ja jälleen ylämäessä takaisin potentiaalienergiaksi. Pyörän laakereiden kitka, ilmanvastus sekä kumien letkeä vuorovaikutus soratien kanssa verottavat osan energiasta, eikä sinun ole mahdollista päästä pienen mäen huippua korkeammalle.\nJos tunneloituminen toimisi ihmisille ja toistaisit tuon mäenlaskun sata kertaa, pujahtaisit kerran tai kaksi korkeamman mäen läpi suoraan mökin ovelle.\nJos tunneloituminen toimisi ihmisille ja toistaisit tuon mäenlaskun sata kertaa, pujahtaisit kerran tai kaksi korkeamman mäen läpi suoraan mökin ovelle. Vieläpä kulkematta ison mäen harjan kautta!\nTiedon tallentaminen muistitikulle perustuu tuohon outoon tunneloitumisilmiöön. Digitaalinen tieto koostuu ykkösistä ja nollista. Muistitikulla on suuri määrä sähköisiä koloja, joihin voidaan sijoittaa elektroneja. Kolot on vuorattu sähköä eristävällä kerroksella. Elektroneja sisältävä kolo vastaa nollaa ja tyhjä kolo ykköstä; upouuden muistitikun kaikki kolot ovat tyhjiä eli tikku on täynnä ykkösiä. Miten tikku ujuttaa elektroneja eristeen läpi niihin koloihin, jotka vastaavat tiedoston nollia?\npyörän rengas ruohikolla Kuva: Unsplash / Anton Darius Yle Tiede\nJuhannuspyöräilyyn verraten tilanne on se, että ison ja pienen mäen sijasta näetkin kaksi vierekkäistä Mount Everestiä. Niiden välissä on laakso, ja sinä olet ulkopuolella ketjuttomine pyörinesi Tahkovuoren kokoisen nyppylän huipulla. Edes tunneloituminen ei sinua auta näin suurten korkeuserojen tapauksessa, koska läpipääsyn todennäköisyys on häviävän pieni: vaikka laskettelisit miljoona kertaa Tahkovuorelta Everestille, et pujahtaisi läpi.\nTiedon kirjoittamista varten muistitikun ohjauselektroniikka käyttää jännitettä, joka madaltaa nuo Everestit väliaikaisesti vain Haltitunturin korkuisiksi. Nyt tunneloitumisen todennäköisyys kasvaa niin suureksi, että pääset kvanttimuljahtamaan Tahkovuoren huipulta laakson puolelle. Tunneloitumisen jälkeen tikun komentokeskus poistaa jännitteen, ja siellä pysyt suojaisassa laaksossa toimittamassa elektronin virkaa, ylpeänä nollaa edustaen ja valmiina putkahtamaan taas ulos tunturin läpi, kun käyttäjä lukee muistitikun tietoja.\nMuistitikku siis jo käyttää arkijärjelle käsittämätöntä kvanttitemppua säännönmukaisesti teknisenä apuvälineenä. Tervetuloa, kvanttitietokonekin!\n08.06.2018 Algoritmi toimii kuin anopin kakkuresepti – Miksi se sitten pelottaa niin paljon?


Muhkea kuvateos Suomen ev.lut. kirkoista.\nOVH: 99.90 €\nTämä kirja on kunnianosoitus Reformaation juhlavuodelle. Todellinen kulttuurin\ntietopaketti. Muhkea kuvateos esittelee Suomen evankelis-luterilaiset kirkot -\nkaikkiaan 823 kirkkoa värikuvina. Lyhyissä teksteissä kerrotaan rakentamis -tai\nvalmistusvuosi, rakentaja tai suunnittelija, istumapaikkojen määrä sekä\ntoisinaan jokin kiinnostava detalji. Kirkot esitellään nykyisen maakuntajaon\nmukaisesti edeten etelästä pohjoiseen. Kirjan lopussa on hakemisto. Kokemäeltä\nkotoisin oleva Anu Järmistö on tehnyt todellisen suurtyön kiertäessään Suomea ja\nkuvatessaan kirkkoja. Työhön on kulunut useampi vuosi.


viikko alkoi lepoisasti kampaajan tuolissa, tosin radikaalia muutosta ei vieläkään luvassa. olen jumiutunut tähän vaaleaan, enkä uskoisi muun sävyn ainakaan imartelevan vaaleaa olemustani. sävy on tällä kertaa kuitenkin todella kylmä vaalea - liki hopeaan taittuva.\nkuvista napattavissa myös ankara lämpimien säiden odotus: american apparelin pitsikerrasto, steve maddenin platformsandaalit ja Chanelin orange fiz- kynsilakka kaipaavat jo kesää.\nmukavaa maanantaita kuomat. täälläkin on oikein hyvin asiat, vaikka kuvassa näytän vähintäänkin maani myyneeltä.\ntranslation // my new hair colour - seriously platinum. wearing american apparel lace unitard and a 2ndhand Marimekko blazer.\nLähettänyt Piret klo 19.20\n15. maaliskuuta 2010 klo 20.05\nsulla on kyllä upeet hiukset ! :)\n15. maaliskuuta 2010 klo 20.26\nthe silver is STUNNING- love the lace unitard too.x\n15. maaliskuuta 2010 klo 20.32\ntotaly adore your blazer!\n15. maaliskuuta 2010 klo 21.57\nkenellä ja missä käyt kampaajalla?\nuus kampaaja hakusessa jkl:stä :-)\n15. maaliskuuta 2010 klo 23.27\nIhanan viilee vaalee :) Sopii sulle valtavan hyvin ja tuo heti jotain uutta raikkautta.\nTietkö onko sulle tätä edellisellä kampaajakerralla tehty mitä? Mä en nimittäin oikein tunnu saavan kampaajalta päähäni sitä täydellistä luonnollista (haa haa, luonnollista, mun päässä!) blondia ja sulla on ollut juurikin sellaiset hiukset.\n15. maaliskuuta 2010 klo 23.29\nNita-Karoliina: no se on, mieletön kirpparilöytö.\nlotta: voi kiitos :)\nkatie: thanks :) love the unitard too.\nAsterisque: Its a true beauty ! Found it from the flea market :D\nAnonyymi: käyn aina Napsissa, ja Elina on luottokampaajani :)\nVanilla: Kiitos :) välillä on hyvä laittaa todella viileä sävy, niin sävy pysyy pitkällä tähtäimellä juuri oikeanlaisena.\nAikaisemmin hiuksiini on laitettu sävy nimeltä "kevyt tuhka" (muistankohan oikein) , ja joka toinen/kolmas kerta myös raidoitettu hieman. Sävystä tulee todella vivahteikas, luonnollinen ja puhdas vaalea.\n16. maaliskuuta 2010 klo 8.12\n21. maaliskuuta 2010 klo 19.49


Kolikkopelit – pelaa parhaita pelejä ja lunasta suuri bonus ilmaiseksi!\nKolikkopelit – slottien pelaaminen on nopein tapa voittaa rahaa\nLoputon kolikkopelien pelaaminen on jokaisen suomalaisen unelma. Netin kaikki kasinopelit tuottavat toki mieluista hupia, mutta ainoastaan kolikkopelit ilmaiskierrokset saavat miljoonat suomalaiset pelaajat hullaantumaan ja palaamaan joka päivä kasinoille. Ala sinäkin pelaamaan, jos mielit voittaa. Sinua odottaa laadukas kolikkopelit casino, jossa pääset pelaamaan heti pelitilin avattuasi. Tämä mahdollisuus kannattaa käyttää, sillä nettikasinon pelistä voi voittaa tuimasti enemmän rahaa kuin perinteisestä pelikoneesta. Koska kasinot antavat pelaajille jatkuvasti bonuksia, voittaminen on suorastaan helppoa. Jos siis aloitat pelaamisen tänään, sinulla on oikea mahdollisuus voittaa iso jackpot. Lue ensin koko juttu, lunasta sitten bonus ja kokeile tuuriasi kolikkopeleissä.\nKohtaat jännittäviä tilanteita kasinolla ja saat kolikkopelit kokemuksia, jotka eivät hevillä pyyhkiydy\nPelaaja ei tarvitse muuta kuin nautinnollisia kolikkopelit kokemuksia, jolloin pelaamisesta muodostuu tapa. Onkin paras pelata säännöllisesti, sillä ethän voi voittaa peleistä silloin kun et ole kasinolla! Suhtaudu siis peliin leikkimielisesti, mutta vakavasti, sillä taloudellinen itsenäisyytesi riippuu tästä yhtälöstä. Jos opit hallitsemaan pelin ja kerrytät itsellesi tasaisesti voittoja, silloin sinun on helppo tienata pelaamisella melkoisesti rahaa.\nUusille pelaajille nimittäin annetaan satojen eurojen edestä ilmaista pelirahaa ensimmäisiä talletuksia vastaan. Sinun siis pitää etsiä tarpeeksi rahaa, jotta voit tallettaa ensimmäisillä talletuksilla ainakin 500 euroa saadaksesi hyvät bonukset. Parhaat kolikkopelit ovat viritetty siten, että korkeammat panokset tuottavat reilusti enemmän voittoja! Lue suositun Fire Joker kolikkopelin arvostelu, jotta todella ymmärrät, mistä on kysymys.\nPelaaminen muuttuu nopeasti hurjaksi, sillä kolikkopelit mobiili mahdollistaa liikkuvan pelaamisen!\nPelaajan on järkevää lunastaa itselleen bonuskoodi, jos sellainen on tarjolla. Kolikkopelit bonuskoodi takaa, että pelikierrosten päätteeksi pelaajan pelikassassa komeilee melkoinen rahasumma, jonka voi kotiuttaa suoraan tililleen ilman kierrätysvaatimuksia. Kolikkopelit ovat hyvä tapa kerätä suuria voittoja, koska et tarvitse taitoa lainkaan. Riittää, että talletat ruhtinaalliset rahasummat voittaaksesi tähtitieteellisiä jättipotteja. Ilmaiseksi pelaaminen on siis turhaa pelaajalle, joka haaveilee tuntuvasta voitosta. Saat pelata kasinolla loputtomasti, sillä pelien määrä on niin päätähuimaava, että on mahdotonta edes kokeilla kaikkia kasinon kolikkopelejä, ennen kuin olet kuluttanut pelaamiseen satoja tunteja ja tienannut samalla satoja tuhansia! Mobiilipeli toki mahdollistaa sen, että voit pelata kolikkopelejä missä tahansa aikaan tai paikkaan katsomatta. Silloin saat hykerryttävän ihanat kolikkopelit kokemukset, joilla voit kerskata kavereillesi.\nOlet löytänyt juuri aarteen: lunasta välittömästi bonus ja avaa kolikkopelit casino voittaaksesi rahaa\nSuomalaisten saamat bonukset toimivat kaikkiin peleihin, joten hedelmäpelit ja videoslotit ovat vapaata riistaa! Nämä pelit ovatkin suomalaisten kasinoiden suosituimpia, koska vaikeustaso on kaikista matalin. Se tarkoittaa, että kuka tahansa voi voittaa näistä peleistä valtaisat rahasummat. Pelaa siis sinäkin raivokkaasti kolikkopelejä kasinolla, jotta saat maistaa todellista rikkautta. Moni kolikkopeli toimii satunnaisgeneraattorilla, joten jokainen kierros on täysin satunnainen ja voi tuoda peräkkäin vaikka kaksi jättipottia. Kolikkopeleistä onkin siksi helppoa voittaa rahaa. Jos nämä onnenpelit alkavat nyt kiehtoa sinua, valitse kasino etusivulta ja pelaa suuremmalla vimmalla, jotta kolikkopelit kotiutus onnistuu nopeasti ja pääset heti kerskaamaan. Jos himoat kyltymättömästi sikamaisia rikkauksia, lue Piggy Riches , jotta olet askeleen voittoa unelmaasi. Kun sinulla on enemmän rahaa, kaverisi kadehtivat ja kunnioittavat sinua enemmän. Sen vuoksi kolikkopelien pelaaminen on hyvä aloittaa jo tänään.\nPelaaminen on helppoa, sillä parhaat kolikkopelit maksavat valtavia voittoja suomalaisille pelaajille\nKolikkopeleissä on usein 5 pelikiekkoja, jotka pyörivät vinhasta käynnistäessäsi pelikierroksen. Jos pelikiekoille osuu tarpeeksi samoja symboleja, jotta ne muodostavat voittorivin, silloin pelikone maksaa sinulle voitot pelikassaan. Ikuisesti laajentuva pelivalikoima takaa, että saat aina kokeilla erilaisia pelejä, joista toiset soveltuvat sinulle hyvin ja osasta muodostuu suosikkejasi! Näissä kolikkopeleissä on jättimäiset voitot, jotka tarjoavat jopa tuhatkertaiset voitot panokseesi verrattuna. Älä siis pelaa enää Veikkauksen hedelmäpelejä, vaan valitse nettikasinot, jotta voit saada suurempia voittoja. Jotta nouset netin pelien kuninkaaksi, hylkää Veikkaus kolikkopelit lopullisesti ja tee strategisia iskuja kolikkopeleihin suomalaisella nettikasinolla, jotta omaisuutesi moninkertaistuu nopeasti.\nSaamasi kolikkopelit ilmaiskierrokset nostavat sinut ennenkuulumattomiin rikkauksiin! Pelaa nyt!\nJos et halua pelata tietokoneella, valitse kolikkopelit mobiili, jonka sadat viihdyttävät pelit tuovat sinulle iloa puhelimellasi tai tabletillasi. Pääset pelaamaan suosittuja kolikkopelejä pikkuruiselta ruudultasi ja sinulle annetaan reilusti ilmaiskierroksia urotyöstäsi. Bonuksen saat myös puhelimeesi, jotta voit murskata kolikkopelit uhkarohkeilla panoksillasi. Neon Staxx on hyvä esimerkki NetEntin upeasta kädenjäljestä, joka toimii moitteetta kännykällä. Neon Staxx kolikkopelin arvostelu kertoo sinulle, miksi tätä peliä kannattaa pelata. Lunasta päivän tarjoukset nyt itsellesi, jotta saat lisäksi 10 ilmaiskierrosta hauskaan Kummeli peliin. Olet nyt historiallisen valinnan edessä. Voit joko jatkaa kurjaa olemassaoloasi ja kitua köyhyydessä, tai avata kolikkopelit, ja aloittaa pikaisen rikastumisen, joka nostaa sinut tähtien joukkoon ja elämäsi kokee mullistuksen.\nPelaaminen ei ole ollut koskaan näin jännittävää! Lue täältä lisää:


Talous Julkaistu 05.07.2005 22:00 (Päivitetty 07.07.2005 14:25)\nPaisuva lahjusten ja väärinkäytösten vyyhti repii Euroopan suurinta autonvalmistajaa Volkswagenia. Samaan aikaan, kun Volkswagenin työntekijöitä varoitellaan saanerauksista, lehtien otsikot kirkuvat tietoja konsernin ammattiyhdistysaktiivien saamista ruhtinaallisista lahjuksista.\nTiettävästi konsernin ylin johto on hyväksynyt matkoja talon omalla lentokoneella viiden tähden hotelleihin, joissa ay-pamppuja ovat odottaneet maksulliset seuralaiset.\nLahjusvyyhti on kiusallinen metallityöväen liitolle IG Metallille ja Saksan sosiaalidemokraattiselle puolueelle. Varsinkin, kun laskujen ilmeinen hyväksyjä, Volkswagenin henkilöstöjohtaja Peter Hartz on liittokansleri Gerhard Schröderin keskeinen neuvonantaja.\nEikä skandaali pääty pelkkiin lahjuksiin. Syyttäjäviranomaiset tutkivat lisäksi yritysrypästä, jonka kautta Volkswagenin johtavat työntekijät ovat pyrkineet hyötymään konsernin alihankintaurakoista.\nNokialta jättikorvaukset amarikkalaisyhtiölle Öljyn hinta ylitti jälleen 60 dollarin rajan


Kotiinkuljetus | Kuntopiste.com - Liikunta, hyvinvointi & vapaa-aika\nTilaa tuotteet suoraan kotiovellesi. Kotiinkuljetuksen toimituskulut ovat 11,40 eur.\nKotiinkuljetus on pakettipalvelu. Posti toimittaa tuotteet kotiisi arkipäivänä klo 9-21 välillä. Palveluun sisältyy aina puhelinsoitto vastaanottajalle jakeluajankohdasta sopimiseksi. Mikäli vastaanottajaa ei kahden soittoyrityksen jälkeen tavoiteta, postitetaan hänelle soittopyyntö jakeluajankohdasta sopimiseksi. Lähetykset toimitetaan vastaanottajille arkipäivisin ja suuremmissa kaupungeissa jakelu on mahdollinen klo 21 asti. Muilla alueilla lähetykset jaetaan perille klo 14 mennessä. Tarkat palvelutiedot voit lukea Itellan sivuilta.\nMuistathan ilmoitttaa puhelinnumerosi tilauskaavakkeella - Palveluun sisältyy aina puhelinsoitto Postin toimesta vastaanottajalle jakeluajankohdasta sopimiseksiKotiinkuljetustuotteita ei toimiteta seuraaville postinumeroalueille: 22710-22950 ja 23390. Kotiinkuljetusta EI voi tilata postiennakkotilauksiin.


kinnu's Replies | Pokeritieto\n1.7.2012 at 21:58 in reply to: WSOP 2012 yleisketju #846050\nLaitan pääl tän stremin ni noi 3min kulutta katkee nettiyhteys ja täytyy ajaa vianmääritys mitä vittua?\nVeikkaan että kökkö kotireititin ei kestä Veetlen P2P-yhteyksien määrää ja heittää pyyhkeen kehään.\n1.7.2012 at 08:52 in reply to: WSOP 2012 yleisketju #845955\nDeep ei näköjään halunnut varsinaista turtsia pelata.\n> It’s now Shaun Deeb versus Hansen for the guaranteed seat to the Big One for One Drop. Second place will get a seat, but that player will be placed on the alternate list and most likely not get in. In the likely case the player doesn’t get in, he will be awarded the money.\n> On the first hand back from the unscheduled break, Shaun Deeb raised to 3.24 million and left himself with just one T5,000 chip. Gus Hansen called and the flop came down AhQdTs. Hansen bet 25,000 and Deeb quickly folded.\n29.6.2012 at 07:38 in reply to: WSOP 2012 yleisketju #845823\nEi mitään Grinderia vastaan, mutta toivoin kyllä Andy Blochille voittoa. Olis ollu justice 2006 50k horsesta.\nTärkeintä kuitenkin, ettei FullFlush voittanut 😈\n20.6.2012 at 17:17 in reply to: Mitä vittua? #845275\n13.5.2012 at 14:03 in reply to: Pienimpiä mahdollisia vitutuksen aiheita #841871\nJos on jono, jossa päivänselvästi porukka jonottaa keskitetysti useammalle kassalle, niin eikös sieltä sitten takaa tule joku ämmä kakaransa kanssa ohi ja kiillaa itsensä etummaiseksi.\nOn vittumaista. Pitäis varmaan saada suomeen samanlaiset jonotussokkelot kuin jenkeissä näky joka pikaruokalassa. Siinä tyhmempikin tajuaa ja eikä mulkut voi esittää tietämätöntä.\n9.5.2012 at 21:08 in reply to: Facebookviestien kopioiminen PT:hen? #841589\nKun henkilö on nimenomaisesti ja julkisesti lopettanut kirjoittamisen foorumille, niin pitäisin fb-juttujen kopiointia tänne vähintäänkin arveluttavana. Jos tarkoitus on ollut haistattaa paikalle pitkät, niin IMO ainakin ylläpidon kuuluisi sitä kunnioittaa. Tuo profiilin julkisuus kyllä kieltämättä tekee kopioimisesta ainakin vähemmän epäeettistä.\nLakipuolesta en osaa sanoa yhtään mitään.\n24.4.2012 at 23:17 in reply to: Pokerstars ostamassa Full tilt pokeria? #839958\nEiköhän se ole passi takaisin amerikan puolelle, joku sen taisi jo mainita.\nJos jenkkien nettipokerimarkkina avataan, niin luulisi Starsin olevan ihan kärkinimiä lisenssin saamiseen ilman FTP:n ostoakin. Tietysti lupaprosessi on läpeensä poliittinen, joten ehkä sille on tälläinen hinta syystä tai toisesta asetettu..\n24.4.2012 at 21:13 in reply to: Pokerstars ostamassa Full tilt pokeria? #839944\nEn ihan ymmärrä miksi stars haluasi ostaa FTP:n jämät [noin kovaan hintaan]. Tuskin sieltä montaa aktiivista pelaajaa löytyy, joilla ei olisi jo accoa starsillle. Lähinnä varmaan ettei kukaan muu saa, mutta toisaalta eipä tuo ole muille kaupaksi mennyt. Mainekin on surkea ja saitti ollut kiinni jo vuoden. Stars onkin varmaan ainoa operaattori, joka voi hyvällä maineellaan saada FTP:lle taas imua, mutta se taas vetää pohjaa tuolta “ettei muut vaan saa” perustelulta.\nPaljonkohan Fergusonit yms rehelliset liikemiehet mahtaa tästä tienata..\n26.1.2012 at 20:07 in reply to: JR / bet-a-pot kinkkihaastematsi #825311\nIso kiitos replaysta. Tällä nettihiirellä ei ole kinkkikokemusta, mutta vaikuttaa tuon perusteella aivan mielettömän hauskalta peliltä.\n1.1.2012 at 15:42 in reply to: RAY IHME ETTÄ EI PUUTUTA! #821055\njotenkin edes sensuroida tälläinen törkeä kirjoittelu!\nNii just, siellä pöydissähän voi olla vaikka lapsia jotka saa traumoja kun joku sanoo vittu!\nJos paisti on tiltissä niin laukokoon vaan. Mikäli tämä toista osapuolta häiritsee niin chatin voi mutettaa tai voi jopa ilmiantaa vihun ja hankkia tälle chatbannit. Sitä en tajua että joku random reilaaja tulee foorumille itkemään kun pelissä, jossa hän ei ole edes ollut mukana, on yksi tuntematon sanonut toiselle tuntemattomalle pahasti.\n28.11.2011 at 23:27 in reply to: Vitutusketju #815264\nVittu mitä paskaa taas, aivan saatanan sama mitä lappuja omassa kädessä on kun veli venälainen hakkaa preflopissa raisea. Jos ei osu tripseihin flopilla niin väri on kyllä riverillä valmis. Joo ei oo PLO preflop peli mutta olis kiva kun se K-korkea DS-jono pärjäis edes kerran sille 3348 rainbow shaisselle.\n16.11.2011 at 09:26 in reply to: Paras tabletti joka kannattaa hankkia? #813352\nOlen jonkun verran töissä hypistellyt Ipad ykköstä ja Asus Transformeria, erinomaisia laitteita kumpikin. Applen softa on IMO parempi, mutta Asuksessa on hieman parempi näyttö. Itselle kävisi ihan kumpi tahansa.\nNoilla sinun vaatimuksilla tuo uusi Transformer varmaan olisi sopivampi vaihtoehto, telakka tuo lisää akkukestoa ja voit pitää laitetta pöydällä kun katsot esim lentokoneessa leffaa.\nJa kun pokerifoorumilla ollaan, niin mainittakoon että ainakin FTP:llä oli pokericlientti Androidille. Applen softavalikoimiin ei oikean rahan pokeria ole tulossa.\n7.10.2011 at 19:49 in reply to: Starcraft 2 #806621\nNettipeli korkattu, vedin kolme niitä practice juttuja joita saa pelata max 50 kpl. Varmistui että oon oikeasti huono, mutta vihut oli kyllä jotain aivan käsittämättömiä… Pelkällä makrolla voitin kaikki, ei oo vaikeeta kun vihulla on 1 tai 2 mineraalikenttää ja 3 kaasua ja itsellä 4+8. Sitten helvetisti vaan battlecruisereita niin eihän niille mitään mahda.\nMutta tosiaan, katsoin replayt eikä ole kyllä omissakaan suorituksissa hurramista. Kultakentälle lennätetty CC nököttää minuuttikaupalla ennen kuin keksin tuottaa SCV:itä, mainin suojaus surkea ja expat täysin suojatta (onneksi oli totaalisen passiiviset vihut), minuutin välein supply blocked jne jne… APM oli kaikissa pelissä ~20, että timanttiliiga here i come.\n4.10.2011 at 17:06 in reply to: Starcraft 2 #806138\nTuli hankittua heti ilmestymisen aikoihin, vedin yksinpelin läpi (pettymys) ja laitoin hyllyyn. En edes ajatellut monipeliä, joskus Warcraft 2 aikoina pelasin kaverin kanssa muutaman matsin ja siitä tuli vaan hirveä vitutus kun kaveri aina rushi baseen kun itsellä ei ollut mitään valmiina. Ei sen jälkeen monipeli RTS oikein kiinostanut, vaikka yksinpelinä tykkäänkin generestä paljon.\nNoh, about pari kuukautta sitten näin korealaiselta TV-kanavalta jotain e-sports ohjelmaa ja huomasin että sehän onkin oikeasti hauskaa katsottavaa. Aikaisemmin ollut vaan hirveät ennakkoluulot ja tyyliin ajatellut että korealaisilla täytyy olla jokin kollektiivinen aivovamma… Mutta tuleehan TV-pokeriakin katstottua, eli miksei myös SC2.\nNyt on tuubista tullut katsottua videoita, enemmän juuri viihteen takia mutta kyllä siitä jotain päähänkin tarttuu. Day9 funday mondayt on kohta katsottu läpi, sitten pitää varmaan ruveta katsomaan vähän vakavampaa materiaalia. Muutaman matsin olen konetta vastaan vetänyt ja surkeastihan se on mennyt. Very-hardilla (jonka oletan vastaavan netissä jotain super-noob tasoa) tulee yleensä komeasti pataan. Tarkoitus kyllä jossain vaiheessa kokeilla netissä, vähän vaan pitäisi treenata ensin mutta muut kiireet vie kaiken ajan.\n20.9.2011 at 21:29 in reply to: Full Tilt Pokeria väitetään valtavaksi ponzi huijaukseksi #803751\nlisäksi oli ilmeisesti ostanut Junglemanin ftp-rollin 80% hinnalla..\nJos näin on tehnyt niin pakko sanoa WTF. Durrr sanoi äsken 2+2 että tiesi järkyttävästä kuopasta jo ” i learned about the hole before most of the non-board member owners (in late april or early may dont remember exact).” huhtikuun lopussa / toukokuun alussa. Ja silti ostanut Junglen +5m ulos 80%.. ei hyvää päivää..\nNo tämä kyllä pistää epäilemään jutun todenperäisyyttä. On vaan sellainen muistikuva, että asiaa kysyttiin Junglemanilta jossain haastattelussa ja tämä olisi vastannut “something like that” minkä tulkitsen tarkoittavan “suurinpiirtein oikein”. Mutta tosiaan jos Dwan on tiennyt tilanteen niin miksi olisi noin lähtenyt hölmöilemään. Ehkä muistan tämän nyt jotenkin ihan päin **ttua ja koko homma on vain huhu.


Lauantai 20.9.2014 klo 17.08\nKimi Räikkösen lauantai päättyi pettymykseen.\nKimi Räikkönen jäi seitsemänneksi.\nSuomalainen tiedotti juuri ratkaisevan aika-ajokierroksen alussa, että kone ei toimi kunnolla. Kaasua painaessa moottori ei reagoi siihen normaalisti.\nPettymys oli valtava juuri siksi, että kahdessa ensimmäisessä aika-ajojaksossa Räikkönen oli kauden ensimmäisen kerran taistellut aivan paalupaikkavauhdissa. Räikkönen oli aika-ajon ensimmäisen jakson nopeimman ajan, oli toisessa aavistuksen tallikaveriaan Fernando Alonsoa hitaampana neljäs.\nFerrarin vauhti yllätti varmaan myös monet tifosit, mutta valitettavasti se ei auttanut. Viimeisen kierroksen romahdus tiputti Räikkösen lopulta seitsemänteen ruutuun.\nAika-ajon nopein löytyi luonnollisesti Mercedes-tallista. Tällä kertaa paalupaikka meni Lewis Hamiltonille, joka peittosi tallikaverinsa Nico Rosbergin seitsemällä tuhannesosalla. Räikkönen oli ongelmista huolimatta nopeampi kuin Williamsin Valtteri Bottas, joka lähtee kisaan kahdeksannesta ruudusta.\nSingaporen aika-ajon tulokset:\n20 Kamui Kobayashi


Nordean kurssilaskun syynä Sammon osakemyynnit - Sijoittaja.fi\nSampo myi Nordeaa 7,25 euron hinnalla ja Nordean kurssi romahti. Kannattaako Nordean osaketta ostaa kurssidipistä?\nJulkaistu: 11.11.2020 Kirjoittaja: Timo Heikkilä\nNordea osakkeet tulokset\nSampo myi Nordeaa ja kirjasi 222 miljoonan euron tappion\nSampo kertoi pörssitiedotteella myyneensä Nordean osakkeita nopeutetulla tarjousmenettelyllä institutionaalisille sijoittajille. Sammon Nordea-potista lähti 162 miljoonaa Nordean osaketta.\nMyyntihinta oli 7,25 euroa osakkeelta ja bruttomyyntitulo 1 174 miljoonaa euroa. Sampo kirjasi myynnistä 222 miljoonan euron tappion, joka näkyy vuoden 2020 viimeisen neljänneksen tuloksessa.\nMyynnin jälkeen Sampo omistaa vielä 642 924 782 Nordean osaketta, mikä vastaa 15,9 prosenttia Nordean kaikista osakkeista ja äänioikeuksista. Sampo on myynnin yhteydessä, tietyin poikkeuksin, sitoutunut olemaan myymättä Nordean osakkeita ajanjaksolla, joka päättyy 9.5.2021.\nNordean kurssi laski, joten kannattaako osaketta ostaa?\nNordean kurssi ehti jo nousta mukavasti rokoteuutisen jälkeen, kun sijoittajat siirtyivät syklisiin arvo-osakkeisiin. Sammon ilmoitus niisti Nordean osakkeen arvosta 5 % ja kurssi laske alle Sammon myyntihinnan noin 7,20 euroon.\nOsakkeelle on huono merkki se, että pääomistaja myy. Markkinat tulkitsivat, että Sampo ei usko Nordeaan ja haluaa vähentää omistustaan. Optimistinen sijoittaja vastaavasti voi ajatella, että Nordean osakkeille löytyi institutionaalisia sijoittajia, jotka uskovat ja olivat valmiita maksamaan osakkeesta 7,25 euroa. Nyt Nordeaa saa halvemmalla.\nNordean osaketta voi jatkossa tukea markkinarotaatio, jossa sijoittajat jatkavat kasvuyhtiöiden myyntiä ja ostavat arvo-osakkeita. Samoin nousevat korot voivat antaa tukea pankkiosakkeille, kuten Nordealle. Toki myös osakemarkkinoiden ralli hyödyttää yhtiötä, kuten myös paluu normaaliin rokoteuutisen myötä. Paluu normaaliin tarkoittaa vähemmän luottotappioita Nordealle.\nSijoittaja voi itse valita kumpaan leiriin kuuluu. Sampo-leiri on Nallen johdolla SELL. Instikkasijoittajat ovat BUY. Meidän vaakakuppi on lievästi kallellaan instikoiden suuntaan nykyisellä 7,20 euron hinnalla, vaikka Nordea ei meidän suosikkiosakkeiden joukkoon kuulu.\nQ3:lla Nordea ylitti ennusteet\nNordean liiketoiminnan tuotot olivat 2 172 M€ (ennuste 2 111 M€) ja operatiivinen liikevoitto oli 1085 Me (ennuste 958 M€). Tulosta paransi luottotappiovarausten purku, joka oli nettomääräisesti 2 M€. Johdon mukaan kolmannella neljänneksellä tapahtui selvää edistystä kaikilla tärkeimmillä osa-alueilla. Asiakastyytyväisyys on nyt parempi kuin ennen pandemiaa. Asiakkaat saivat käyttöönsä uusia tuotteita ja palveluja. Liiketoiminnan volyymien kasvu jatkui monella osa-alueella, etenkin asuntolainoissa ja säästämisen tuotteissa. Liikevoitto parani 24 prosenttia vuoden 2019 kolmannesta neljänneksestä. Tuotot kasvoivat 4 prosenttia ja kulut vähenivät 6 prosenttia. Nordeaa odottaa nettomääräisten luottotappioiden jäävän alle 1 miljardiin euroon koko vuodelta 2020, mikä vastaa alle 41 pisteen luottotappiotasoa. Suoritus positiivinen.